ועדת ביטחון הפנים, כנסת 24, פרוטוקול מספר 46, 2022-01-03 10:00

מירב בן ארי: בוקר טוב לכולם.

מירב בן ארי: אנחנו פותחים היום את הדיון של הוועדה לביטחון פנים.

מירב בן ארי: היום ה-3 בינואר.

מירב בן ארי: א' בשבט, תשפ"ב.

מירב בן ארי: הצעה לסדר היום בנושא התפטרויות במשטרת ישראל ובפרט במחוז הדרום, של חברות הכנסת רות וסרמן לנדה ואורית מלכה סטרוק שהיא תצטרף.

מירב בן ארי: נזכיר שהיה עוד דיון על זה במליאה, גם של אופיר סופר, שגם הזמנו אותו אישית לדיון.

מירב בן ארי: יש פה כמה חברי כנסת שמעורים בנושא הזה של גל ההתפטרויות.

מירב בן ארי: בוקר טוב שיקלי.

מירב בן ארי: תראו, אנחנו ניתן קודם כל כמובן לרות המציעה.

מירב בן ארי: אני אגיד רק כמה מילים לפני.

מירב בן ארי: קודם כל, הייתי בשיחה על כך עם המפכ"ל בשבוע שעבר.

מירב בן ארי: כמו כן, גם קיבלתי את הנתונים, שאני מניחה שאת הטבלה אתם תציגו בפנינו כדי להבין את מה שקורה במשטרה.

מירב בן ארי: יש לי גם את השחרורים של כל האגפים וגם של כל המחוזות.

מירב בן ארי: גם פיטורים וגם התפטרות.

מירב בן ארי: ברור לי שמשטרת ישראל היא ספגה פגיעה תדמיתית קשה בשנים האחרונות.

מירב בן ארי: הקורונה העצימה את זה, של ההתמודדות של המשטרה מול אזרחים.

מירב בן ארי: ברור לי שגם מבצע שומר חומות שהוועדה מתעסקת איתו באופן קבוע ותמשיך להתעסק עם זה.

מירב בן ארי: גם זה הביא לפגיעה בתדמית של המשטרה.

מירב בן ארי: וכמובן גם גיוס, שבעיקרון המספרים גבוהים.

מירב בן ארי: הייתי גם בבית ספר לשוטרים, המספרים גבוהים.

מירב בן ארי: אבל השאלה כמה באמת מתוך אלה שמתגייסים באמת מתאימים למשטרה.

מירב בן ארי: כמובן גם הגידול של האוכלוסייה בישראל אל מול משטרה קטנה מאוד, שלא מתאימה להתמודדויות של המדינה היום.

מירב בן ארי: אני מדברת על זה הרבה, אני מתעסקת בזה הרבה.

מירב בן ארי: אני חושבת שהמשטרה היום קטנה.

מירב בן ארי: גם אגב, גם המשטרה הכחולה, גם הכוחות המיוחדים של המשטרה - לא מתאימה למציאות הישראלית.

מירב בן ארי: האוכלוסייה כאן גדלה, המשטרה נשארה קטנה.

מירב בן ארי: ובזה אנחנו מטפלים בעוד כמה דיונים במקביל.

מירב בן ארי: אני יכולה להגיד לכם שיש גם דיון, יהיה דיון חוץ וביטחון על הגיוס של המילואים של מג"ב.

מירב בן ארי: יש לנו הרבה נושאים.

מירב בן ארי: אבל בתוך כל זה נכנס גם הסכם הגג, שגם הוא חלק מהאירוע.

מירב בן ארי: שגם עליו אני רוצה שתתייחסו כמובן, כדי להבין את המשמעויות של ההסכם על שוטרים.

מירב בן ארי: על העניין הזה שאפשר לפטר אותם יותר, פחות קביעות.

מירב בן ארי: בניגוד לעבר, שגם הוא נמצא באירוע הזה וצריך להתייחס אליו.

מירב בן ארי: וכמובן המשכורת הנמוכה, תנאים של הארגון.

מירב בן ארי: שכל זה מביא בעצם להרבה חבר'ה צעירים לחשוב על אלטרנטיבה תעסוקתית אחרת.

מירב בן ארי: וכאן אנחנו רואים הרבה פעמים גם התפטרות ובאמת נטישה.

מירב בן ארי: והאירוע הזה הוא אירוע שטוב שהעלו אותו חברי הכנסת.

מירב בן ארי: ורות פנתה אליי עוד בדיון במליאה.

מירב בן ארי: אמרתי לה שבכל מקרה הוועדה תקיים את האירוע הזה, אבל בוודאי המחויבות שלך כחברת ועדה גם משפיעה כאן ולכן אלה הנקודות שלי.

מירב בן ארי: אני אתן לחברת הכנסת רות וסרמן לנדה בבקשה לפתוח את הדיון.

מירב בן ארי: בבקשה גברתי.

רות וסרמן לנדה: תודה רבה ובוקר טוב לכולם.

רות וסרמן לנדה: מעבר להיותי חברה בוועדה לביטחון פנים, אולי מי מכם כבר ראה, שמע, אני עוסקת לא מעט בעניין של הפשיעה והאלימות בחברה הערבית.

רות וסרמן לנדה: רק היום יש למעשה כמעט בכל העיתונים דף שלם, סנג'ר פייג' עם תמונות, פרופילים של 126 אזרחים ערבים שנרצחו.

רות וסרמן לנדה: אבל לא מדובר רק בערבים.

רות וסרמן לנדה: מדובר בפשיעה ובאלימות שבאמת מזה שנים הפכה את, אני מניחה, מאוד, גם את העבודה שלכם במשטרת ישראל וגם באופן כללי את הביטחון האישי של הגורמים שחיים פה למשהו שהוא לא נורמטיבי.

רות וסרמן לנדה: ומכיוון שאני עוקבת אחרי הנושא הזה כבר לא מהיום, לי ברור לחלוטין, ברורים לי שני דברים.

רות וסרמן לנדה: אני גם גרתי בלוד לא מעט שנים.

רות וסרמן לנדה: כדי שהדברים פה, החוק והסדר יהיה חוק וסדר כמו שאנחנו, אנשים נורמטיביים, שמכבדים את החוק, רוצים שהוא יהיה, צריכים להתקיים שני תנאים בסיסיים:

רות וסרמן לנדה: הדבר השני, שהוא ברור לחלוטין, זה העניין של החוסן וגם הגאווה, תחושת הגאווה והיוקרה והתחושה של סוג של שליחות של גורמי אכיפת החוק.

רות וסרמן לנדה: למשל, בארצות הברית, עם כל המגמות האלה והתופעות של ה- defunding the police וכל הדברים האלה שאני אישית לא מתחברת אליהם בכלל.

רות וסרמן לנדה: ולדעתי גם המגמה הולכת ופוחתת.

רות וסרמן לנדה: כי גם אנשים, רוב האנשים מבינים שאיזה defunding ואיזה נעליים בכלל?

רות וסרמן לנדה: אנחנו מדברים פה על גורמי אכיפת חוק, שכדי שיהיה סדר ברחובות צריך משטרה חזקה.

רות וסרמן לנדה: זו המגמה אגב בארצות הברית.

רות וסרמן לנדה: אבל אין מצב ששוטר בארצות הברית מישהו יפנה אליו או אליה שלא בכבוד.

רות וסרמן לנדה: אין דבר כזה.

רות וסרמן לנדה: ואם הדבר הזה קורה יש לזה השלכות.

רות וסרמן לנדה: אני אישית, בתור מי שעלתה לארץ, ויש לי כבוד, אני אומרת את זה מעומק הלב, רב מאוד לגורמי אכיפת החוק במדינת ישראל, רוצה לראות.

רות וסרמן לנדה: זה לא בא ממקום של ביקורת.

רות וסרמן לנדה: זה בא ממקום של אני רוצה לראות גוף אכיפה חזק, איתן, מתוקצב ובאמת שגאווה להיות ולהימנות על שורותיו.

רות וסרמן לנדה: ככה בראייתי, כמובן בעוד הוא מנוהל כיאה, יכול להיות פה חוק וסדר.

רות וסרמן לנדה: עכשיו, שחור ולבן.

רות וסרמן לנדה: מה שמותר - מותר ומה שאסור - אסור.

רות וסרמן לנדה: כך בעיניי זה צריך להיות.

רות וסרמן לנדה: אני מאוד מוטרדת מזה.

רות וסרמן לנדה: ואני גם יודעת שגם אני לא היחידה.

רות וסרמן לנדה: גם מירב מוטרדת מזה ועוסקת זה, שיקלי מוטרד מזה.

רות וסרמן לנדה: אופיר, אין פה גם אופוזיציה וקואליציה.

רות וסרמן לנדה: אני, כשהעליתי את הדבר הזה, קודם כל תיאמתי את זה עם יואב סגלוביץ', סגן השר, שאמר שהוא יהיה בדיון הזה.

רות וסרמן לנדה: וגם ביקשנו שיהיו אנשים מהאוצר, אני לא יודעת אם הם פה או לא פה.

רות וסרמן לנדה: אבל מאוד מאוד ברור שזה בכלל לא עניין פוליטי.

רות וסרמן לנדה: זה גם לא עניין פופוליסטי.

רות וסרמן לנדה: זה גם לא עניין בשביל כותרת.

רות וסרמן לנדה: אכפת לי מהמקום הזה כמו שלאנשים אחרים.

רות וסרמן לנדה: ואופיר סופר ושיקלי הם לא מהקואליציה ולהם אני מניחה אכפת לא פחות.

רות וסרמן לנדה: אפילו יושב ראש הכנסת, שעברו במשטרת ישראל מוכר, באופן מאוד חריג, הוא אף פעם לא מתבטא בעניין של דיונים מהירים - התבטא.

רות וסרמן לנדה: לא יכול היה להתאפק ואמר זה לא יכול להיות.

רות וסרמן לנדה: לא יכול להיות מצב כזה.

רות וסרמן לנדה: ולכן אנחנו לא חיים בעננים, עוד פעם אני אומרת.

רות וסרמן לנדה: יש עניין של מגבלות, של משאבים, הכסף לא זורם מהתקרה.

רות וסרמן לנדה: יש מגבלות באיתור אנשים.

רות וסרמן לנדה: יש זמן שלוקח להכשיר אנשים.

רות וסרמן לנדה: ועם כל הדברים האלה, שאנחנו מבינים, אנחנו אנשים מבינים, בואו נחשוב ביחד, אני מבקשת, איך בכל זאת לגרום למשטרת ישראל להיות גוף מכובד, יוקרתי, מתוקצב ומאויש נכון.

רות וסרמן לנדה: כדי לבצע את משימת הבסיס שעליה אחרי זה נוכל לטפל בכל הפרוצדורות האין סופיות, כדי שמי שצריך להיות עצור או אסור, יהיה.

מירב בן ארי: תודה.

מירב בן ארי: שיקלי, רוצה להתייחס עכשיו?

עמיחי שיקלי: לא, לא.

מירב בן ארי: כרגיל.

מירב בן ארי: כן, אני יודעת.

מירב בן ארי: בגלל זה שאלתי אותך.

מירב בן ארי: טוב, אז אני רוצה קודם כל נציגים מהמשרד לביטחון פנים, המשטרה.

מירב בן ארי: מי מציג?

מירב בן ארי: דני ראש אג"ת או בועז ראש אמ"ש?

מירב בן ארי: מי הראשון שמציג?

בועז גולדברג: טוב, אז בוקר טוב מכובדי כולן וכולם.

בועז גולדברג: אני אגע בכמה סוגיות שהועלו פה על ידי חברת הכנסת.

בועז גולדברג: תודה רבה על הצגת הדברים.

בועז גולדברג: משטרת ישראל בשלוש השנים האחרונות לא גדלה, לא תקציבית ולא משאבית ולא בנושא כוח האדם.

בועז גולדברג: היינו ללא תקציב מדינה ושנתיים עם ממלא מקום מפכ"ל, עד שנכנס המפכ"ל בתחילת שנת 2020.

בועז גולדברג: ולכן גם כשלא היה תקציב היינו עם תקציב המשכי, לא התעצמנו בכמות כוח האדם והמשימות גדלו וגדלו.

בועז גולדברג: משימת הקורונה, שאנחנו מטפלים בה כבר מעל לשנתיים, גובה מאתנו כמויות כוח אדם.

בועז גולדברג: למרות שקיבלנו לטובתה תגבור של שמ"זים, שוטרים מועסקים זמנית.

בועז גולדברג: אבל עדיין המשימה כמשימה ברגע שאנחנו מטפלים בקורונה ומתעסקים איתה, אז נותנים קשב פחות לדברים אחרים.

בועז גולדברג: יש ריבוי משימות, ריבוי אירועים, משומרי החומות לאירועי שגרה וחירום אחרים.

בועז גולדברג: ואכן כמות המתפטרים, תכף אני אגע, גדלה, אבל זה בהלימה מתאים לאיך שמתנהגת המדינה היום ואיך שמתנהג שאר העולם, אולי טיפה יותר.

בועז גולדברג: אנחנו מדברים על מתפטרים לאורך השנים מ-2014, בארגון, הכמות של המתפטרים עולה.

בועז גולדברג: התחלנו ב-2014 ב-235.

בועז גולדברג: הייתה לנו ירידה ב-2016 ומ-2016 עד 2020, עד שנת הקורונה היינו שוב בעלייה.

בועז גולדברג: ירדנו בשנת הקורונה, אנשים חיפשו ביטחון.

בועז גולדברג: המשטרה עבדה 24/7, לא הוצאנו אף אחד לחל"ת.

בועז גולדברג: השארנו את כולם בעבודה.

בועז גולדברג: עבדנו קשה מאוד כשאנשים אחרים היו בבית.

בועז גולדברג: כמות המתפטרים ירדה והשנה כמות המתפטרים עלתה ל-608 מתפטרים.

מירב בן ארי: השנה, 2021, 608 מתפטרים.

עמיחי שיקלי: איך זה ביחס לנגיד 2020 או 2019 או 2018?

בועז גולדברג: אמרתי, העלייה היא לאורך השנים, עלייה יחסית קבועה, 329, 72, 408, ב-2019.

בועז גולדברג: ירידה ב-2020 כי זו שנה טיפה חריגה.

בועז גולדברג: ו-2021 עלינו ל-608 מתפטרים.

בועז גולדברג: אנחנו, אני אומר עוד פעם, תופעה שרווחת בעולם גברתי, בארץ, כן עובדים, לא עובדים.

בועז גולדברג: זה פחות מעניין אותי.

בועז גולדברג: אני אחראי על המשאב האנושי במשטרת ישראל.

בועז גולדברג: צריך לוודא: אחד, שאני משמר את כוח האדם שיש לי.

בועז גולדברג: משמר את כוח האדם האיכותי, מביא יותר טובים.

בועז גולדברג: תכף אני אדבר על זה מילה.

בועז גולדברג: ויודע לטפל בהם בצורה הכי טובה שיש.

בועז גולדברג: עכשיו, אפרופו מתפטרים, כשאנחנו בודקים למה אנשים מתפטרים מהארגון, אנחנו מגלים, עשינו סקר עכשיו שהמפכ"ל העביר.

בועז גולדברג: סקר שענו עליו מתוך 30,000 איש, חברי הארגון, ענו על הסקר מעל 25,000 איש.

בועז גולדברג: סקר אנונימי, שבו 71% אומרים השכר לא מספק.

בועז גולדברג: 48% שחיקה.

בועז גולדברג: 43% עומס עבודה גבוה.

בועז גולדברג: 40% שעות עבודה רבות.

בועז גולדברג: 40% קושי לאזן בין צרכי התפקיד לבית.

בועז גולדברג: 30% סידורי עבודה לא נוחים.

בועז גולדברג: ועוד ועוד ועוד.

בועז גולדברג: כשאנחנו באים לבחון את הסיבות, אחד, שלא התעצמנו בכוח אדם ואנחנו לא יכולים לחלק באופן נכון את המשימות, כדי שאנשים יוכלו לנהל אורח חיים נורמלי, אנחנו מוצאים את שוטרינו עובדים רצוף שישי שבת לאורך שנים שלמות.

בועז גולדברג: אז זה משהו שפוגע להם בחיים, פוגע להם במשפחה.

בועז גולדברג: אם את מחברת את זה לזה שהם חושבים, הם בטוחים, שהשכר הוא פחות טוב, כי במקומות אחרים אחרי שאני הכשרתי אותם והשקעתי בהם והטובים, אני רוצה שיישארו אצלי, כמו כל אחד נורמלי.

בועז גולדברג: הפחות טובים זה בסדר.

בועז גולדברג: אבל הטובים אני נלחם עליהם.

בועז גולדברג: ואני צריך לשמר אותם, אז הם רואים שבמקומות אחרים רוצים אותם וגם משלמים אולי יותר ועובדים פחות.

בועז גולדברג: זו אחת הסיבות שלצערי עוזבים אותנו אנשים טובים.

בועז גולדברג: אנחנו עושים הרבה מהלכים בתוך הארגון כדי באמת לראות איך אנחנו משמרים את הטובים האלה אצלנו דרך זה שאנחנו בוחנים עכשיו את כל הנושא ההעסקה.

בועז גולדברג: לתת להם יציבות, כדי שלפחות שבת שלמה בסוף שבוע.

בועז גולדברג: תראי על מה אני מדבר, על שבת אחת בחודש שאנשי שטח יוכלו להגיד למשפחה בשבת הזאת אנחנו פנויים לטובתכם ונוכל לבלות ביחד ולא נצטרך לא להיות בכוננות ולא להמתין לדברים אחרים.

בועז גולדברג: וכן, ממענקים ומענקי שימור ועוד דברים נוספים כדי להשאיר את הטובים אצלנו.

בועז גולדברג: לגבי הגיוס, אני אגיד עוד מילה.

בועז גולדברג: קודם כל, המסה הגדולה של המתפטרים אצלנו זה מהגיוס לשנה חמישית.

בועז גולדברג: בחמש שנים הראשונות אנשים מגיעים, נקלטים, מי שעובר את התקופה הזאת ומרגיש שייכות, מבין את החשיבות, את השליחות.

בועז גולדברג: מבין שאנחנו ארגון מצוין שעושה דברים מצוינים, גם המתפטרים אני מעריך חלק מהם מבינים, אבל יש להם יותר קשיים.

בועז גולדברג: מי שעובר את חמש השנים האלה הוא כבר ממשיך איתנו.

בועז גולדברג: הרוב, אמרתי, מתפטרים בין שנה ראשונה לשנה חמישית.

בועז גולדברג: זה בגלל הסיבות שהזכרתי קודם.

בועז גולדברג: לגבי הגיוס, התחלנו מבצע גיוס.

בועז גולדברג: השנה גדלנו, השנה אנחנו נגדל בכ-900 תקנים נוספים.

בועז גולדברג: נגייס עוד 900 שוטרים על מה שגייסנו בשנת 2021.

בועז גולדברג: זה אומר עוד 900 שוטרים יגיעו לשטח ביחידות השונות.

בועז גולדברג: מיחידות המגזר, היחידות המיוחדות, יחידות מג"ב, התחנות הרגילות - כדי שיוכלו לתת יותר ביטחון לאזרח.

בועז גולדברג: יוכלו לתת יותר עבודה ונוכל גם לווסת נכון את העבודה של יחידות השטח ונוכל לתת לאנשים שלנו אורח חיים יותר הגיוני.

רות וסרמן לנדה: זה במסגרת צה"ל בעצם הגיוס?

מירב בן ארי: לא, לא, של המשטרה.

רות וסרמן לנדה: זאת אומרת, מעבר למה שצה"ל בעצם מגייס למשטרה ולשב"ס, זה מעבר.

מירב בן ארי: זה חלק מהתכנית של הפשיעה במגזר הערבי.

מירב בן ארי: העלינו ב-1,100 שוטרים.

מירב בן ארי: זה היה ההסכם, בסוף זה נחתך על 800.

בועז גולדברג: זה במסגרת התוספת שהמשטרה גדלה השנה גם בתקציב וגם בתקנים.

בועז גולדברג: אז 900 התקנים האלה, שוטרים שלנו.

מירב בן ארי: זה משטרה בלבד.

מירב בן ארי: גיוס למשטרה, בית ספר לשוטרים, הכל של המשטרה.

בועז גולדברג: לא קשור למילואים, לא קשור לפלוגות.

אופיר סופר: אבל אתה מדבר על זה שמצד אחד אתם פותחים תקנים, אבל מצד שני יש שחרור שאנחנו לא כל כך שולטים בו.

מירב בן ארי: לא, לפני שהגעת דיברנו על זה.

מירב בן ארי: אז נעדכן אותך: יש 608 עזבו ב-2021, התפטרו.

אופיר סופר: שזה המון.

מירב בן ארי: לא, לא ממש המון האמת.

אופיר סופר: כמה השתחררו לפני חמש שנים נגיד?

מירב בן ארי: הוא נתן גם.

מירב בן ארי: אז בבקשה, תשאל אחרי זה, כי כבר דיברנו על זה.

מירב בן ארי: שיקלי יעדכן אותך, הוא חרוץ, הוא רשם הכל.

אופיר סופר: זה בסדר גמור.

אופיר סופר: אני הייתי בדיון אחר פשוט.

מירב בן ארי: לא היה לי ספק.

מירב בן ארי: גם אני יודעת בדיוק מאיפה אתה מגיע, הכל בסדר.

מירב בן ארי: פשוט כל הנתונים, יש לך שם תלמיד חכם, כתב כל שנה.

מירב בן ארי: תאמין לי, אני מכירה אותו.

מירב בן ארי: הוא יושב, מנהל את כל הדיונים.

מירב בן ארי: 608 מתוך כמה שיש היום שוטרים במשטרת ישראל?

בועז גולדברג: יש 32,000.

בועז גולדברג: אני אומר עוד פעם, זה מתנהג כמו רוב העולם.

מירב בן ארי: אבל אנחנו כן יש לנו בעיות ובגלל זה הדיון.

בועז גולדברג: הבעיות שלנו מטרידות אותי, בדיוק.

מירב בן ארי: יחסית ל-32,000 המספר סביר.

מירב בן ארי: אבל ברור לי שיש בעיות.

רות וסרמן לנדה: מתווספים כ-300 חדשים.

רות וסרמן לנדה: 900 מתווספים.

מירב בן ארי: לא, תחזור עוד פעם.

מירב בן ארי: הוא יחזור ותקשיבו.

בועז גולדברג: השנה אנחנו נגייס למשטרת ישראל ב-2022, 2,200 שוטרים חדשים.

בועז גולדברג: שוטרים.

בועז גולדברג: זה שוטרי שטח, תחנות מגזר, יחידות יס"מים, יסמ"גים, מג"בים וכל התפקידים המשטרתיים.

בועז גולדברג: משטרה נטו.

בועז גולדברג: לא קשור למילואי מג"ב, לא קשור לצבא.

בועז גולדברג: שוטר חדש למשטרת ישראל.

בועז גולדברג: ה-2,200 האלה זו תוספת גדולה מאוד מעל מה שגייסנו בשנים האחרונות, כי לא היה תקציב, היה תקציב המשכי.

בועז גולדברג: בשנים האחרונות היינו מאוזנים בכמות שהתגייסה.

בועז גולדברג: נניח ב-2020 מי שהתפטר, פוטר ופרש זה בערך אותה כמות שגייסנו בסוף אותה שנה.

בועז גולדברג: זאת אומרת לא גדלנו בכמות כוח האדם.

רות וסרמן לנדה: האם הסיבה לזה זה בגלל שלא היה תקציב?

רות וסרמן לנדה: כלומר, שימרתם מי שהתפטר למי שגיוס פחות או יותר ועכשיו אתם כבר לא במשוואה הזאת ולכן מרשים לעצמכם את ה-2,200 הגיוס?

בועז גולדברג: לגיוס, ברור.

בועז גולדברג: אני לא יכול לגייס אם אין תקציב.

בועז גולדברג: אני מקבל כסף ואישור לגייס, זה מה שקיבלתי.

רות וסרמן לנדה: אז רק שאלת הבהרה:

רות וסרמן לנדה: אז 2,200 השנה ו-900 שנה שעברה.

מירב בן ארי: לא, לא, לא.

מירב בן ארי: אז תקשיבו, הוא מסביר.

בועז גולדברג: השנה הזאת שהסתיימה, 2021, גייסנו 1,300 שוטרים חדשים.

רות וסרמן לנדה: לא אמרת את המספר הזה עד עכשיו.

רות וסרמן לנדה: אני הקשבתי לכל מילה.

מירב בן ארי: לא, לא, ה-900 הם בתוך ה-2,200, מתוך התכנית למלחמה בפשיעה.

רות וסרמן לנדה: בסדר, אני מקשיבה לכל מילה.

רות וסרמן לנדה: 1,300 שנה שעברה, אוקיי.

בועז גולדברג: 1,300 התגייסו ב-2021.

בועז גולדברג: השנה, שזו בערך אותה כמות שהתפטרה, פוטרה ופרשה, ב-2021.

בועז גולדברג: זאת אומרת לא גדלנו.

בועז גולדברג: ב-2021 כמות כוח האדם של משטרת ישראל נשארה קבועה.

בועז גולדברג: ב-2022 אנחנו נגדיל את כוח האדם בשטח, ביחידות השטח ב-900 איש.

בועז גולדברג: שזו כמות מכובדת.

בועז גולדברג: גם לתחנות במגזר, גם ליחידות מיוחדות.

אופיר סופר: אתה חושב שיהיה לך קושי להגדיל, לאייש את התקנים?

בועז גולדברג: לא, אני אדבר על זה מילה.

בועז גולדברג: אנחנו בשגרה מקבלים לפני שיצאנו במבצע גיוס באמצע דצמבר, מקבלים בשגרה 100 קורות חיים.

בועז גולדברג: אנחנו לא מתפשרים על איכות המועמדים, אנחנו לא מורידים רמה, לא מתפשרים על המבחנים.

בועז גולדברג: אנחנו מדקדקים, כי אנחנו יודעים ששוטר זה מקצוע.

בועז גולדברג: ושתיים, שוטר שהוא נמצא בשטח אני צריך לדעת שאני סומך עליו ב-200% שהוא נותן את השירות הכי טוב לאזרח והוא יודע לתת שירות מקצועי ומצוין.

בועז גולדברג: ולכן אנחנו לא מוותרים על הליך הגיוס ולא מקלים בו.

בועז גולדברג: והיום מ-14 בדצמבר הכנו מבצע גיוס.

בועז גולדברג: כמות הבקשות אלינו הוכפלה, האיכות מצוינת.

בועז גולדברג: אני שמח להגיד שאנחנו עומדים יפה מאוד במה שאנחנו צפינו לתחילת הליך הגיוס.

בועז גולדברג: יושבת פה לידי חגית.

בועז גולדברג: היא רמ"ח תכנון שלנו.

בועז גולדברג: היא מתכללת איך הגיוסים ייראו.

בועז גולדברג: ואנחנו יום יום בוחנים.

מירב בן ארי: איך אתה מסביר את זה שכאלה שהיו, זה משהו שקיבלתי לא מזמן, כאלה שהיו קצינים בצבא ולא התקבלו למשטרה ליחידות?

מירב בן ארי: איך אתה מסביר לי את זה?

בועז גולדברג: גברתי, יש מבחנים שאיתם אנחנו לא מתפשרים.

בועז גולדברג: יש מבחני דפ"ר, שעליהם עוד אנחנו --

מירב בן ארי: אבל הוא מתאים להיות קצין בצבא, לפקד על חיילים?

בועז גולדברג: אני לא יודע מה ההליך הצה"לי, זה פחות מעניין אותי.

בועז גולדברג: גם אני הייתי קצין בצה"ל, השתחררתי.

מירב בן ארי: כן.

מירב בן ארי: בדרך כלל רובכם מגיעים מהמערכת הצה"לית.

בועז גולדברג: חלק.

בועז גולדברג: חלק גדלים במג"ב כמו הבנים שלי.

בועז גולדברג: אבל יש לנו מבחנים, מבחני אישיות של הפסיכולוגים, שהיו לנו לצערי מקרים שבהם חשבנו שהפסיכולוגים יכולים אולי טיפה להתפשר.

בועז גולדברג: וראינו שכדאי לסמוך על דעתם החכמה, הם לא סתם למדו.

בועז גולדברג: ואמרתי, עם המבחנים אנחנו הולכים עם האמת שלנו.

בועז גולדברג: ולפעמים יש חבר'ה מצוינים מצה"ל שלא מתאימים אלינו.

בועז גולדברג: ויש כאלה אחרים שמתאימים לנו.

אופיר סופר: את המאפיינים של הפורשים, שזה מספרים שהולכים וגדלים.

אופיר סופר: אמנם לא הייתי בתחילת הדיון, אבל אני מכיר את הנתונים, כי אני כל הזמן מקבל פניות בעניין.

אופיר סופר: אפשר לאפיין למחוזות, ליחידות, לשלב בשירות?

אופיר סופר: לעיסוק?

מירב בן ארי: דיברנו על זה, אני גם אחדד עוד פעם.

מירב בן ארי: אני יכולה להגיד לך, אתה יכול גם לתת לחברי הכנסת את המספרים.

מירב בן ארי: נגיד את מחוז ירושלים.

מירב בן ארי: דיברתם הרבה על מחוז דרום, אבל תכלס יש הרבה יותר פורשים ממחוז תל אביב, נגיד.

מירב בן ארי: בתל אביב יש 84, במרכז 74, ירושלים 78.

מירב בן ארי: דווקא הדרום 72.

מירב בן ארי: נגיד בתל אביב הרבה יותר.

מירב בן ארי: זה מהמספרים שקיבלתי.

מירב בן ארי: ונגיד, אתה יכול גם לדבר שהבעיה, בעקבות מה שאני רואה, זה באגף חקירות.

מירב בן ארי: ששם אחוז המתפטרים.

מירב בן ארי: כדאי שתיתן על זה דגש.

אופיר סופר: אם תוכל גם להרחיב.

אופיר סופר: כי אני שאלתי את חבר הכנסת שיקלי שהיה פה לפניי האם עלתה הסוגיה של הסכם השכר.

אופיר סופר: הוא אמר לי שלא.

מירב בן ארי: עוד לא.

אופיר סופר: אז אם תוכל להרחיב אם יש קשר בעניין הזה.

רות וסרמן לנדה: חברים, מפריע לי מאוד שאין לי את הנתונים מול העיניים.

מירב בן ארי: אני אביא לך את הנתונים.

בועז גולדברג: אז תשאלי, אני אגיד.

בועז גולדברג: כל נתון אני פה.

רות וסרמן לנדה: אבל הנתונים הם הבסיס לדיון.

מירב בן ארי: הנתונים אצלי, ואם את רוצה אני אביא לך.

מירב בן ארי: תסתכלי עליהם.

רות וסרמן לנדה: אני מבקשת את הנתונים.

רות וסרמן לנדה: כי המספרים שאתה מדבר עליהם, 5 יחידות מתמטיקה, they don't add up.

רות וסרמן לנדה: אני לא מצליחה להבין כלום.

רות וסרמן לנדה: אני מצטערת.

אופיר סופר: הנייר סופג הכל.

בועז גולדברג: אז בואו אני אחזור שוב, בשביל חבריי פה שלא היינו מספיק מדויקים.

בועז גולדברג: בשנת 2021 התפטרו לנו 608 איש מהארגון.

בועז גולדברג: בחלוקה: ממחוז דרומי התפטרו 73.

בועז גולדברג: מחוז חוף 22.

בועז גולדברג: מחוז ירושלים 80.

בועז גולדברג: מחוז מרכז 74.

בועז גולדברג: מחוז צפון 25.

בועז גולדברג: מחוז ש"י 15.

בועז גולדברג: מחוז תל אביב 85.

בועז גולדברג: מג"ב 110.

בועז גולדברג: אני אדבר על מג"ב מילה בנפרד.

בועז גולדברג: אגף התנועה 22.

אופיר סופר: אנחנו לא נשאל סד"כים, אולי אסור לך.

אמיר אוחנה: זה משטרה, זה לא צבא.

אמיר אוחנה: חוץ ממג"ב לדעתי מותר להגיד.

מירב בן ארי: סליחה, לא להפריע.

מירב בן ארי: תעבור רגע על היחידות עוד פעם.

בועז גולדברג: אג"מ 7.

בועז גולדברג: אח"מ 48.

בועז גולדברג: אמ"ש 5.

בועז גולדברג: אג"ת 2.

בועז גולדברג: אה"ד 7.

בועז גולדברג: זה מספרים קטנים.

מירב בן ארי: לא, תגיד לי, תגיד לי.

עמיחי שיקלי: מה זה אח"מ?

עמיחי שיקלי: אגף חקירות?

עמיחי שיקלי: מה, זה מטורף הנתון הזה.

מירב בן ארי: כן, נדבר על זה גם.

מירב בן ארי: תמשיך.

בועז גולדברג: אטו"ב זה 1.

בועז גולדברג: לשכ"מ, יחידות סמפכ"ל 12.

בועז גולדברג: מנהל אוכלוסייה ותקשורת 1.

בועז גולדברג: חשבות 2.

בועז גולדברג: תביעות 13.

בועז גולדברג: סך הכל זה 603.

בועז גולדברג: עוד פעם, יש שם 603, 608.

בועז גולדברג: זה מספרים שכל הזמן משתנים.

בועז גולדברג: פה מה שהקראתי לכם עכשיו זה 603.

רות וסרמן לנדה: רשמתי את כל הדברים האלה.

רות וסרמן לנדה: פשוט אתה אומר התפטרו ב-2021 608 בסך הכל.

בועז גולדברג: כן, זה 603 פה.

בועז גולדברג: אותו דבר, כן.

בועז גולדברג: גייסנו בשנה הזאת 1,360 איש.

בועז גולדברג: חוץ מאלה שהתפטרו, פרשו לנו גם סך הכל 556.

בועז גולדברג: אנשים שהגיעו לגיל גמלה או לחילופין כאלה עם גמלה, כן.

בועז גולדברג: אבל זה מי שפרש עם גמלה חלק מזה.

בועז גולדברג: ויש לנו 92 שפיטרנו.

בועז גולדברג: על זה שהם לא התאימו לארגון מכל מיני סיבות.

מירב בן ארי: אז זה בערך כמו שגייסת כך הוצאת.

מירב בן ארי: ולכן זה לא גדל בכלל.

בועז גולדברג: אמרתי, לאורך שלוש שנים אחרונות, כשלא היה לי תקציב ולא יכולתי להתעצם לא טכנולוגית, לא אנושית, לא בשום יכולת לעשות ארגון טוב יותר פנימה כדי שייתן שירות טוב יותר החוצה.

רות וסרמן לנדה: עכשיו ה-X, Y ו-Z שווה למה שאתה גייסת.

רות וסרמן לנדה: אוקיי.

מירב בן ארי: עכשיו תמשיך.

בועז גולדברג: אז אני אומר, השנה אנחנו נגדל ב-900 שוטרים.

בועז גולדברג: נגדיל את יחידות שטח שלנו.

בועז גולדברג: נדע לתת שירות טוב יותר, נהיה ביותר מקומות ונוכל גם לעשות טוב יותר לאנשינו, שיוכלו לתכנן את חייהם בצורה נורמלית.

מירב בן ארי: אבל עדיין זה לא מספיק.

אופיר סופר: ברור שזה לא מספיק.

מירב בן ארי: בוא תגיד מתוך הניסיון שלך.

מירב בן ארי: כי זה לא מספיק.

מירב בן ארי: יש 900 שוטרים אקסטרה.

מירב בן ארי: אגב, אנחנו דיברנו על 1,100.

מירב בן ארי: איפה עוד 200 שאישרנו את התקציב?

בועז גולדברג: אה, לזה?

בועז גולדברג: חלק יעברו לשנה הבאה.

מירב בן ארי: ל-2023?

בועז גולדברג: יש גם יכולת הכלה שלי כארגון כמה אני יכול לקלוט.

אופיר סופר: באחד הדיונים הקודמים --

מירב בן ארי: שנייה.

מירב בן ארי: אני אסיים לשאול ואני אתן לכם.

מירב בן ארי: הייתי באמצע שאלה, אם לא אכפת לכם.

מירב בן ארי: תן לנו, מבחינת הניסיון שלך, הרי אוקיי, יש 900.

מירב בן ארי: מה בעצם הצורך ההגיוני יותר, זו השאלה שלי.

מירב בן ארי: מה רציתם לשאול?

רות וסרמן לנדה: כפול 3, נכון?

מירב בן ארי: רות אומרת כפול 3.

מירב בן ארי: סופר?

אופיר סופר: אני רוצה לומר ככה: באחד הדיונים הקודמים עמד כאן נציג שלכם ואמר שבעצם המשטרה מאוד קטנה ביחס לגודל שהיא צריכה להיות.

אופיר סופר: עכשיו, קשה קצת להשוות את האתגרים של מדינת ישראל אל מול מדינות באירופה.

אופיר סופר: כי להם אין את ההתמודדויות שאנחנו מתמודדים.

אופיר סופר: אולי יש להם אחרות, אבל נראה לי שלנו יש את מה שיש להם וקצת יותר.

אופיר סופר: לפי זה בוא נאמר, אתה בוודאי יכול להשוות, שמעתי נתונים לגבי משטרת התנועה, שאנחנו ביחס למדינות אחרות בעולם אנחנו עומדים על 50%.

אופיר סופר: ואנחנו יודעים באיזה צרה אנחנו נמצאים בתאונות הדרכים.

אופיר סופר: עכשיו, התחושה היא פה שבסוף השמיכה פה מאוד מאוד קצרה.

אופיר סופר: לא רק שהיא מאוד קצרה, אנחנו נמצאים עם איזה חתיכת בד, חתיכת סמרטוט.

אופיר סופר: ואנחנו נלחמים עם הדוידקה של 48 ב-2021-2022.

אופיר סופר: ובעצם אנחנו נמצאים אולי באחת התקופות בהקשר של ביטחון הפנים הקשות.

אופיר סופר: אנחנו נמצאים בקרב על הארץ, זו האמת.

אופיר סופר: וכשאנחנו מדברים עם קציני משטרה או עם שוטרים, שמתארים את האווירה הקשה של הפרישה.

אופיר סופר: ואנחנו ראינו את תכנית הצינור של גיא לרר.

אופיר סופר: כל הנתונים האלה מתכנסים למצב מאוד מאוד לא פשוט.

אופיר סופר: עכשיו, למה אני מוטרד?

אופיר סופר: אני מוטרד כי יושבת ראש הוועדה תקיים מספר דיונים חשובים, ככל שיהיו.

אופיר סופר: אני בטוח שזה ישים את הנושא על סדר היום.

אופיר סופר: דוגרי?

אופיר סופר: אני לא בטוח שזו רעידת האדמה שאנחנו צריכים לעשות כאן היום.

אופיר סופר: וביטחון מדינת ישראל היום תלוי במשטרת ישראל לא פחות מאשר בצה"ל.

אופיר סופר: זה המצב היום.

מירב בן ארי: נכון.

מירב בן ארי: מה רצית להגיד שמחה?

מירב בן ארי: אני רואה שאתה על הקצה שם.

שמחה רוטמן: כן, תודה.

שמחה רוטמן: אני חייב לומר.

שמחה רוטמן: אני מנסה קצת להעתיק את זה, כוח אדם משטרה אני לא כל כך מבין.

שמחה רוטמן: משתדל קצת לנסות להעתיק ממה שאני יודע משופטים.

שמחה רוטמן: ואחד מהדברים שאני שואל בשופטים, שאלתי סתם עכשיו כדי לדעת, האם תהליכי ההכשרה, האיתור שלנו בוועדה אחד המדדים שאני שאלתי לקבל וקיבלתי, זה השופטים שפרשו לפני סוף התפקיד.

שמחה רוטמן: למה?

שמחה רוטמן: כי מתוך איזה שהיא הנחה שבן אדם שהושקעו בו משאבים של הכשרה, של קליטה, של גיוס ובסופו של דבר לא ממלא את ימיו, זה כשל של תהליכי הגיוס.

שמחה רוטמן: זה לא רק תהליכים, זה לא בעיה מבנית במוסד.

שמחה רוטמן: והשאלה שלי האם אתם, הליכי הגיוס, האיתור, הקורס שאתם עושים לשוטרים מתחילים, יכול להיות שאולי שם הכשל?

שמחה רוטמן: כי יכול להיות שעכשיו נגיד, אוקיי, בואו נגדיל את המשטרה ונוסיף עוד 5,000 שוטרים חדשים.

שמחה רוטמן: ואתם תגייסו 5,000 שוטרים.

שמחה רוטמן: ואז מתוך ה-5,000 האלה אחרי 3 שנים, 4 שנים, 5 שנים, חלק יצאו, מה עשינו בזה?

שמחה רוטמן: כי זה אומר שהשקענו סכום עתק באיתור ובהכשרה של שוטרים והם לא הביאו.

שמחה רוטמן: אני אומר את זה לא סתם אני שואל, כי אני שאלתי שאלה פעם ואולי יש מישהו שיודע את המספר ויכול גם להגיד אותו.

שמחה רוטמן: אני שמעתי, אולי זו שמועה לא נכונה, שכשהיה את הגיוס הגדול לפני כמה שנים של 2,000 שוטרים, נכנסנו 2,000 שוטרים לקורס ויצאו 2,000 שוטרים מהקורס.

שמחה רוטמן: שזה אומר כשל של קורס בעיניי.

שמחה רוטמן: אין דבר כזה קורס שמכשיר שוטרים שהוא אפס נפל.

שמחה רוטמן: זה אומר שכל מי שהיה לו תעודת זהות ודופק נכנס, נהיה שוטר.

שמחה רוטמן: אז פלא שעכשיו יש לנו הרבה פרישות?

שמחה רוטמן: ומאוד הייתי רוצה לדעת אם יש לכם איזה שהוא פילוח כמה מהפורשים האלו זה אנשים שהם כשל של הקורס.

שמחה רוטמן: שהיה צריך לזהות בקורס שהם לא יחזיקו במשטרה.

שמחה רוטמן: שלא הכינו אותם נכון.

מירב בן ארי: תודה.

מירב בן ארי: זהו?

מירב בן ארי: עכשיו תמשיך מאיפה שעצרנו וגם בהתייחס לשאלות של חברי הכנסת.

בועז גולדברג: טוב, בואו נדבר רגע על הצורך.

בועז גולדברג: המדינה גדלה.

בועז גולדברג: במה שהמשטרה מתעסקת גדל מאוד.

בועז גולדברג: יש ערים שלמות שצצות.

בועז גולדברג: האורבניות משתנה, התנועה משתנה.

בועז גולדברג: כל שנה עולים על הכביש 250,000 כלי רכב חדשים.

בועז גולדברג: השנה זה בכלל טירוף.

בועז גולדברג: גם כי הרבה מאוד לא נוסעים לחו"ל, מה שהיה כל השנים נותן טיפה איזון.

בועז גולדברג: אחת הסיבות כנראה שגם כמות ההרוגים עלתה בתאונות דרכים.

בועז גולדברג: אין ספק שאנחנו צריכים לגדול.

בועז גולדברג: המפכ"ל, כשהוא נכנס לתפקיד אמר, שם את המספר 5,000 שוטרים שיש צורך, כדי שנוכל לתת שירות עוד יותר טוב.

בועז גולדברג: אנחנו נותנים שירות טוב.

בועז גולדברג: לא הכי טוב בעולם.

בועז גולדברג: אנחנו צריכים כל הזמן להשתפר.

בועז גולדברג: אנחנו בוחנים את עצמנו כל הזמן, בכל התחומים.

בועז גולדברג: מהגיוס, דרך הקורס.

בועז גולדברג: אדוני הנכבד, הקורס, שנייה.

שמחה רוטמן: מספרים אבל.

מירב בן ארי: לא, אבל כולכם שאלתם.

מירב בן ארי: תעצרו שנייה.

מירב בן ארי: תן לו לדבר ואחרי זה אם יהיה לך.

מירב בן ארי: אני לא יכולה כל שנייה הפרעות.

בועז גולדברג: הקורס, אמרתי, אין דופק.

בועז גולדברג: יש חובת מעבר מהמבחנים דרך הגיבושון, דרך הממד"ה, הפסיכולוגים ולאחר מכן הקורס הינו קורס ממיין.

בועז גולדברג: 29 שבועות של קורס במכללה הלאומית שבו אתה נבחן, נמדד, עומד באתגרים.

בועז גולדברג: כולל חניכה בשטח.

בועז גולדברג: ולאחר הקורס מי שהולך לתפקידי שטח: סייר, חוקר, בוחן, בלש וכו', מסיים ומגיע לתחנות.

בועז גולדברג: מגיע אותו אחד או אחת לתחנה.

בועז גולדברג: אנחנו בוחנים את זה גם את עניין החוסן, את עניין היכולת שלהם להתמודד.

בועז גולדברג: מגיע לתחנה, נחשף לשגרה השוחקת, לאירועים הלא פשוטים.

בועז גולדברג: ובסוף, עם האיזונים האלה האם הוא יכול לעמוד בזה עם הלחצים שמופעלים עליו מבית, שהוא המצב האישי גם משתנה.

בועז גולדברג: לאורך הזמן אנשים מתחתנים, מגיעים ילדים.

בועז גולדברג: האם הוא יכול לנהל חיי משפחה, היא או הוא, חיי משפחה נורמליים עם העומס, השחיקה ושעות העבודה?

בועז גולדברג: כן או לא.

בועז גולדברג: אז מי שיכול ממשיך איתנו ואלה שלא יכולים נאלצים להתפטר.

בועז גולדברג: ואלה שלא מתאימים לנו כארגון, או שלא עומדים ברף הנדרש כמו שאנחנו חושבים שנדרש משוטר או שוטרת בשטח, או לחילופין עשו דברים שאיתם אנחנו כארגון לא יכולים לאפשר - אז אנחנו נאלצים לפטר אותם.

בועז גולדברג: אין פשרה.

שמחה רוטמן: לא חבל להשקיע כל כך הרבה זמן באנשים של קורס ממיין, מה שאתה קורא?

שמחה רוטמן: בלי לעשות, שוב, אני מסתכל על המשטרה בהקשר הזה כמו סיירת.

שמחה רוטמן: לא כל מי שמתחיל קורס לסיירת, כל מי שנכנס שם לקורס עבר.

מירב בן ארי: אבל לא כל מי שנרשם למשטרה מתקבל, זה ממש לא נכון.

בועז גולדברג: לא, ממש לא.

בועז גולדברג: הקורס ממיין.

בועז גולדברג: יש עשרות מודחים בקורס.

בועז גולדברג: אני לא נכנס לעשרות.

שמחה רוטמן: לא, זה מה ששאלתי, כי הנתונים שהיו לי היו אחרים.

בועז גולדברג: כל קורס יש עשרות מודחים.

בועז גולדברג: מי שלא עומד ברמה הנדרשת, מי שלא עומד בדרישות.

בועז גולדברג: שנייה חבר הכנסת.

מירב בן ארי: לא, לא יפריעו לך.

מירב בן ארי: די, אתה מדבר עכשיו.

בועז גולדברג: מי שלא עומד בדרישות לאורך ה-29 שבועות מהמבחנים של תחילת הקורס, דרך מבחני כשירות, דרך מבחני למידה, דרך חניכה.

בועז גולדברג: אמרתי, שלושה שבועות חונכים אותם בשטח כדי לראות שבאמת מעבר לצד הלמידתי הוא גם יודע ליישם את זה בשטח.

בועז גולדברג: הקורס הוא מובנה.

בועז גולדברג: אנחנו שומרים על המסגרת שלו ושומרים על המקצועיות שבו.

בועז גולדברג: בסוף, כשאנחנו חותמים על שוטר אחרי 29 שבועות אנחנו סומכים עליו שהוא יוצא לשטח והוא יודע לעשות את עבודתו.

בועז גולדברג: ובסוף אני אומר, אני מסכים עם מה שאתה אומר חלקית.

בועז גולדברג: כי העומסים הם מאוד גדולים.

בועז גולדברג: ואנשים שמגיעים למקום והעומס הוא קשה, אז הם לא תמיד יכולים להכיל אותו, לצערי.

בועז גולדברג: ואנשים טובים הולכים.

בועז גולדברג: אני אגיד מילה רגע על המתפטרים.

בועז גולדברג: גברתי, שנייה אחת.

אופיר סופר: אבל סליחה, אתה לא ענית על המספרים.

אופיר סופר: אני שאלתי שאלה ביחס למשטרת התנועה יכול להיות שאנחנו צריכים לגדול ב-50% כי אנחנו יודעים שהנורמה בעולם היא X.

אופיר סופר: אני מבקש לדעת כמויות.

אופיר סופר: אני יודע שזה לא הגדרה מתמטית, אבל בוא ננסה לדייק אותה.

אופיר סופר: כי בסופו של הדיון אנחנו יוצאים מפה עם איזה שהיא אווירה מסוימת וזה לא מספיק לי האווירה הזאת.

אופיר סופר: אני רוצה לדעת, להגיד לאוצר חבר'ה, ההסכם הקיים הוא לא רלוונטי.

אופיר סופר: צריך להגדיל את המשטרה, צריך להגדיל את היעדים.

אופיר סופר: אני מבקש שתנסה להתכנס למקום הזה.

בועז גולדברג: אז אני אגיד.

אופיר סופר: אני רוצה להגיד עוד משהו.

אופיר סופר: הייתי איש צבא.

אופיר סופר: אני יודע מה המשמעות של הערכת מצב, לקחת כוח מכאן.

אופיר סופר: תמיד חסר.

אופיר סופר: אבל התחושה היא שחסר המון.

אופיר סופר: זאת התחושה.

אופיר סופר: ואני מבקש שתנסה להתכוונן לדבר הזה.

רות וסרמן לנדה: אני חושבת שמה שככה משותף לכולנו, ואני פה במקרה היחידה מהקואליציה.

מירב בן ארי: לא היחידה, אבל בצד הזה.

רות וסרמן לנדה: זה באמת הרצון לצאת מפה עם כלים אופרטיביים מה לעשות כדי לעזור, כדי שהמצב לא יישאר.

רות וסרמן לנדה: זאת אומרת, ההיפך, אני שותפה פה למה שנאמר.

רות וסרמן לנדה: ויש עוד כמה דברים שהם, אתה לא מתייחס לשכר של אנשי המקצוע, שכמובן נשמח לשמוע.

רות וסרמן לנדה: אבל זה לא רק עניין פסיכולוגי או עומס או שבתות.

רות וסרמן לנדה: אני מניחה שיש איזה שהיא בעיה לשוטר להביא 7,000 שקלים הביתה או לשוטרת.

רות וסרמן לנדה: צריך לתת את הדעת לעניין הזה.

אופיר סופר: חבר'ה, שבוע שעבר,

מירב בן ארי: הנקודה, מספיק.

אופיר סופר: לא, זה לא ברור.

מירב בן ארי: לא, אבל אי אפשר.

מירב בן ארי: סופר, סופר.

אופיר סופר: שבוע שעבר, כמעט לאור יום מסתובב חמוש בדיר חנה ויורה.

מירב בן ארי: סליחה, אבל אתה, אבל למה אתה עושה את זה?

אופיר סופר: בעכו אין שוטרים.

מירב בן ארי: אני לא מצליחה להבין.

מירב בן ארי: אתה רוצה שאני אוציא אותך?

אופיר סופר: כי אני שואל חצי שעה.

מירב בן ארי: לא, אתה תקשיב למה שאני אומרת.

מירב בן ארי: מספיק כבר.

מירב בן ארי: דיברת, דיברת, לא עצרתי אותך.

אופיר סופר: אבל לא מקבלים תשובה.

מירב בן ארי: לא, אז אתה תחכה בסבלנות.

מירב בן ארי: איך תקבל תשובות אם כל משפט אתה מפריע לו? איך תקבל תשובות?

מירב בן ארי: אני לא מצליחה לשמוע תשובות.

מירב בן ארי: די, אתם מדברים, מדברים, תעצרו.

מירב בן ארי: רק אתה מדבר עכשיו.

מירב בן ארי: אף אחד לא מפריע לו.

מירב בן ארי: יש לכם שאלות, תרשמו.

מירב בן ארי: די, כמו בית ספר.

מירב בן ארי: רק אתה עונה.

מירב בן ארי: די, אני לא מצליחה להבין כלום.

בועז גולדברג: כל שאלה ניתן תשובה.

בועז גולדברג: משטרת התנועה, שבתפקידי הקודם הייתי סגן ראש אגף התנועה, פרושה מראש פינה עד אילת ב-12 יחידות.

בועז גולדברג: ימת"אות זה נקרא.

בועז גולדברג: מונה כ-1,000 שוטרים, פלוס מינוס, כולל המטה, על כ-150 ניידות למשמרת.

בועז גולדברג: 150 הניידות האלה, עם עוד כמות אופנועים, של שלוש יחידות אופנועים שיושבות אחת בצפון, אחת במרכז ואחת בדרום.

בועז גולדברג: כל הכמות הזאת של כלי הרכב עם אופנועים, נותנת מענה לכל הכבישים הבין עירוניים של מדינת ישראל.

בועז גולדברג: זה מספיק?

בועז גולדברג: לא.

בועז גולדברג: זה יהיה פעם מספיק?

בועז גולדברג: גם לא.

בועז גולדברג: זה כמות נכונה, שנייה אני אתן תשובה.

בועז גולדברג: עוד פעם, אני לא, כי אין לך, קודם כל, אי אפשר לכמת את זה.

בועז גולדברג: זה לא כמו שאני יכול להגיד לך אני היום פלוס מינוס 3.5 שוטרים ל-1,000 איש מול אירופה, שזה 4.5 ו-5.

בועז גולדברג: אבל עוד פעם, תנועה זה תנועה.

אופיר סופר: עוד פעם, איך אתה היום מול אירופה?

אופיר סופר: כמה?

בועז גולדברג: פחות.

בועז גולדברג: אנחנו היום פחות.

בועז גולדברג: אנחנו בשוטר וחצי בערך פחות.

אופיר סופר: בכמה אחוזים?

בועז גולדברג: 3.5 ל-1,000 נפש.

בועז גולדברג: כך מודדים שוטרים.

אופיר סופר: 3.5 ל-1,000.

מירב בן ארי: באירופה 4.5.

מירב בן ארי: שמעתי.

מירב בן ארי: הלאה, תמשיך.

שמחה רוטמן: רגע, אם אני זוכר נכון, ב-OECD אנחנו איפה שהוא באמצע מבחינת שוטרים לנפש.

בועז גולדברג: כן, לא הכי גרועים.

בועז גולדברג: לא הכי גרועים, אבל בטח לא הכי טובים.

בועז גולדברג: יש מדינות שאנחנו יותר מהם, יש מדינות שאנחנו פחות.

בועז גולדברג: משטרת התנועה, אמרתי, זה הכמויות.

בועז גולדברג: אני לא אוהב את האירוע הזה שבן אדם אומר נסעתי מראש פינה עד אילת ולא ראיתי ניידת.

בועז גולדברג: זה בטח בעיה שלנו, כי אנחנו צריכים שיראו ניידות.

בועז גולדברג: אבל מצד שני, אנחנו גם צריכים שאנשים יסעו כחוק, בלי קשר לזה שהם רואים ניידת או לא.

בועז גולדברג: זה אני שם את זה בצד.

בועז גולדברג: זה אגף התנועה נגענו.

בועז גולדברג: לגבי המתפטרים אני רוצה להגיד מילה אחת על איך זה מתחלק ולמה.

בועז גולדברג: מג"ב, במג"ב היו ב-2021 110 מתפטרים.

בועז גולדברג: עכשיו, מג"ב מתנהג כמו צה"ל מבחינתי, גם בהסתכלות שלנו.

בועז גולדברג: אנשים התגייסו לשירות סדיר במג"ב.

בועז גולדברג: עשו שירות סדיר.

בועז גולדברג: חלק יצאו לקצינים, חלק לא.

בועז גולדברג: המשיכו לקבע.

בועז גולדברג: אחרי שנה, שנתיים, שלוש, השתנה להם סטטוס, השתנו להם טיפה החיים.

בועז גולדברג: החליטו שהם רוצים ללמוד, החליטו שהם רוצים לטייל, החליטו שהם רוצים לפרוש.

בועז גולדברג: זה בסדר גמור.

בועז גולדברג: זה אירוע שהוא טיפה שונה מהתפטרות של שוטר אחר.

בועז גולדברג: כי זה חבר'ה צעירים שהתחילו איתנו בגיל 18 ובאיזה שהוא שלב, 23-24, בדיוק כמו שקורה כשהיית בצה"ל.

בועז גולדברג: אותו דבר, לאנשים טובים בדרגת הסרן, טיפה לפני, טיפה אחרי, מחליטים שמספיק להם.

בועז גולדברג: הולכים הביתה.

בועז גולדברג: וזה בסדר גמור.

בועז גולדברג: שכר, אתה רוצה לדבר דני או שאני אתחיל ואתה תמשיך?

בועז גולדברג: טוב, אני אגיד מילה.

בועז גולדברג: גג שכר זה הסכם שחתמנו עם האוצר ב-9.9.

בועז גולדברג: בהסכם הזה אנחנו מחויבים לנהל את השכר שלנו.

בועז גולדברג: מי שמתגייס היום, 60% מהארגון הוא פנסיה צוברת.

בועז גולדברג: זאת אומרת, כל מי שמתגייס אלינו מ-2004 והיום הוא כבר 60% מהארגון, אין לו פנסיה תקציבית, כמו לדור הוותיק.

בועז גולדברג: אז היכולת שלו, החיבור שלו, מה שפעם היינו אומרים מי שמתגייס ימשיך איתנו עד הפנסיה.

בועז גולדברג: יש לו פחות חיבור לעניין הזה.

בועז גולדברג: היום הדור הצעיר מחובר הרבה פחות.

רות וסרמן לנדה: אותו דבר כמו משרד החוץ.

רות וסרמן לנדה: זה לא חריג.

רות וסרמן לנדה: זה לא חריג.

רות וסרמן לנדה: זאת המגמה בכל משרדי הממשלה.

בועז גולדברג: כן.

בועז גולדברג: עדיין פחות מחבר אנשים למקום, כי אתה לא יכול להבטיח להם עכשיו לא פנסיה תקציבית ולא קביעות מלאה ועוד כמה דברים.

בועז גולדברג: אבל עדיין אנחנו יודעים להביא אמרתי 200 קורות חיים ביום.

רות וסרמן לנדה: רגע, קביעות ופנסיה זה שני דברים שונים.

רות וסרמן לנדה: למה אתה לא יכול להבטיח קביעות אחרי מספר שנים מסוים?

בועז גולדברג: כי אצלנו מחזור החיים הולך ככה: חמש שנים ראשונות זה קבע ראשוני.

בועז גולדברג: בקבע הראשוני הוא נבחן השוטר, היא או הוא, נבחנים מול אותם אנשים שהוא התגייס איתם.

רות וסרמן לנדה: ומורידים מספר, אחוז מסוים.

בועז גולדברג: כן.

רות וסרמן לנדה: למה?

בועז גולדברג: בסיום הקבע הראשוני אנחנו בוחנים את ההתאמה.

רות וסרמן לנדה: למה?

רות וסרמן לנדה: אני רוצה להבין האם מדובר, ואני מבקשת ממך, עוד פעם.

מירב בן ארי: לא, לא, עכשיו תעצרי, מספיק.

מירב בן ארי: את שואלת, שואלת.

מירב בן ארי: אתה מתייחס עכשיו להסכם מג"ב.

רות וסרמן לנדה: לא, למה רוחבי?

מירב בן ארי: לא, לא, די.

מירב בן ארי: אני לא מסוגלת אפילו להבין.

מירב בן ארי: את עוצרת, כותבת לך וכשהוא יסיים תשאלי.

מירב בן ארי: תדבר איתי בבקשה על הסכם גג שכר, בלי הפרעות.

בועז גולדברג: גג שכר.

בועז גולדברג: ב-9.9 חתמנו הסכם כולל מול האוצר.

בועז גולדברג: אחרי זה יש פה את האוצר, שיתייחסו.

בועז גולדברג: יש פה גם את ראש אג"ת.

בועז גולדברג: אמרתי, בהסכם הזה קיבלנו את תוספת התקנים של ה-1,100 תקנים, שמתוכם נגייס השנה 900.

בועז גולדברג: קיבלנו עוד תוספות שונות.

בועז גולדברג: קיבלנו תוספת של שכר, של כסף בבסיס התקציב כדי שנוכל להתעצם ואפרופו להיות ארגון טכנולוגי טוב יותר, יעיל יותר.

בועז גולדברג: כדי שאמרתי עוד פעם, בסוף הכל כדי שנוכל לתת שירות טוב יותר לאזרח.

בועז גולדברג: אנחנו לא מתעצמים ולא עושים שום פעולה.

בועז גולדברג: אני כשאני מוודא שהשוטרים שלי יקבלו את הכי טוב שיש, כדי שאני בונה על זה שהם יתנו את השירות הכי טוב לאזרחים אחר כך.

בועז גולדברג: כי אם לא, חטאנו לתפקיד שלנו.

בועז גולדברג: התפקיד שלנו הוא לתת שירות לאזרחים.

בועז גולדברג: אני רוצה שראש אג"ת שיתייחס מה האתגרים שיש לכם במשטרה בעקבות הסכם גג שכר.

בועז גולדברג: בבקשה.

דני קריבו: טוב, אז קודם כל בוקר טוב.

דני קריבו: דני קריבו, ראש אג"ת, משטרת ישראל.

דני קריבו: הסכם גג השכר הוא קודם כל הסכם תקציבי, הוא לא הסכם שכר.

דני קריבו: זה חשוב לעשות את ההבחנה הזאת, כי ההסכם הזה לא מדבר על השכר של השוטרים.

דני קריבו: בסדר?

דני קריבו: הוא הסכם של מסגרת לניהול תקציב השכר של הארגון.

דני קריבו: וכמובן במסגרת הזאת המשאב האנושי.

דני קריבו: אבל הוא לא הסכם שכר.

דני קריבו: יש בהסכם הזה צדדים טובים יותר ויש דברים מאתגרים יותר.

דני קריבו: האתגר המרכזי שיש בהסכם זה מה שנגעו פה כבר חברי הכנסת, הסוגיה של השער הראשון וההוצאה של הפחות טובים.

דני קריבו: במסגרת מהלך או תהליך של טיוב כוח האדם בארגון.

דני קריבו: בעידן שבו אנחנו נדרשים לתת יותר ויותר מענה למשימות שהולכות וגדלות, זה בוודאי רק מעצים את האתגר הזה.

דני קריבו: כי כל שוטר היינו רוצים לראות אותו היום בשטח ושיישאר שם.

דני קריבו: מצד שני, אנחנו רוצים שהטובים ילכו למשטרה.

דני קריבו: ואנחנו רוצים במיוחד שהטובים יישארו במשטרה.

דני קריבו: הפחות טובים, כמו שגם אמר ראש אמ"ש, הפחות טובים, הם מה שנקרא, פחות נחוצים.

דני קריבו: וזה המהות של הסכם השכר בהקשר של האתגר.

דני קריבו: צריכים לזכור שההסכם גם נותן דברים שיאפשרו לנו לעודד את הגיוס ולעודד את השימור.

דני קריבו: ראש אמ"ש נגע בחלק מהדברים.

דני קריבו: כמו מענקים, כמו שיפור בתנאים כאלו או אחרים.

דני קריבו: כדי להתמודד ככל שניתן, ואף פעם לא נצליח באמת להתמודד עם השוק הפרטי.

דני קריבו: תמיד יהיו שם הטבות שהמדינה, שהמשטרה לא מסוגלת להתמודד איתם.

דני קריבו: אבל נתקרב לשם ככל שרק ניתן.

דני קריבו: צריכים לזכור, וגם בזה נגע ראש אמ"ש, השוטר שהיום נלחם בסד"ח בטייבה, הוא מחר מתגבר בירושלים ומחרתיים הוא באירוע סדר ציבורי, מחאה, אירוע המוני ברעננה, בנתיבות או בכל מקום אחר.

דני קריבו: ואלה החיים של השוטר.

דני קריבו: הם באמת מאתגרים עד מאוד.

דני קריבו: ואנחנו כארגון חייבים לבוא ולתת לו ככל שרק ניתן את התנאים המספקים כדי שהוא יקום בבוקר ומה שנקרא ירוץ לעבודה בשמחה ויחזור בערב או בלילה או למחרת בבוקר, שמח לא פחות.

דני קריבו: זה אתגר לא פשוט.

דני קריבו: ראש אמ"ש פירט את המאמצים.

דני קריבו: ואין ספק שהסכם גג שכר הוא מציב בפנינו אתגרים.

דני קריבו: ואם הייתי יושב עם עצמי והייתי מסכם עם עצמי כנראה שהייתי יותר מרוצה מההסכם.

דני קריבו: אבל בסוף המדינה מתנהלת כפי שהיא מתנהלת, על ידי שותפים שבסוף צריכים להגיע להסכמות ולהבנות.

דני קריבו: וזה ההסכם.

מירב בן ארי: אוקיי.

מירב בן ארי: עכשיו תגיד לי משהו מבחינת, מה שגם חברת הכנסת רות וסרמן לנדה דיברה.

מירב בן ארי: הרי כל האירוע זה העניין של הקביעות.

מירב בן ארי: נכון?

מירב בן ארי: מה בעצם בהסכם הגג פוגע בקביעות של השוטרים במשטרה?

דני קריבו: ההסכם בא ואומר שיש שני שערים ארגוניים שאליהם מגיעים השוטרים ושם בוחנים ומוודאים שהטובים ביותר עוברים הלאה והפחות טובים יוצאים.

רות וסרמן לנדה: אני רוצה רגע לחדד.

רות וסרמן לנדה: אמר פה, שר ביטחון הפנים לשעבר והוא אמר משהו נכון.

רות וסרמן לנדה: אנחנו לא באמת רוצים אנשים שהם לא מתאימים.

רות וסרמן לנדה: כלומר, לקבע אדם במקום למרות שהוא לא מתאים, זה לא דבר טוב.

רות וסרמן לנדה: אבל יש הבדל, נגיד אחרי חמש שנים ואתם אומרים יש עוד שער, זה ממש לסנן.

רות וסרמן לנדה: כלומר, אתם מחויבים להוריד X מתוך הדבר הזה.

מירב בן ארי: 17%, לא?

רות וסרמן לנדה: זה מה שאני שמעתי גם.

מירב בן ארי: 17%, נכון?

מירב בן ארי: כל שנה?

דני קריבו: לא, לא, לא.

מירב בן ארי: אז מה זה?

מירב בן ארי: תסביר לי מה זה ה-17%?

דני קריבו: 8% בשנה הזאת, 10% שנה הבאה.

מירב בן ארי: 8% ב-2022?

מירב בן ארי: 10% ב-2023?

מירב בן ארי: ו-2024?

דני קריבו: 2024, 15%.

דני קריבו: זה 12% מ-2009.

מירב בן ארי: זאת אומרת שזה הולך וגדל כל שנה?

מירב בן ארי: מה המקסימום שזה מגיע?

מירב בן ארי: נגיד 2025 מה?

מירב בן ארי: שזה ה-17% שדיברתי עליו?

דני קריבו: 16% ושם 20.

רות וסרמן לנדה: אבל פה, פה מדובר לא בסינון על פי איכות, אלא סינון מכורח.

רות וסרמן לנדה: וזה אומר שמתוך אלה שמסוננים יכול להיות שבהשוואה לכל אלה שנשארים הם טיפה פחות טובים.

רות וסרמן לנדה: אבל יכול להיות שזה לא בגלל שזה בן אדם על הפנים שאתה לא רוצה אותו קבוע במשטרה, אלא כי אתה מחויב על פי ההסכם להפריש אותו.

רות וסרמן לנדה: ופה לדעתי טמונה בעיה מספר אחת.

רות וסרמן לנדה: בעיה שנייה שאני רוצה להעלות זה האם יש הסללה?

רות וסרמן לנדה: אני מניחה ששוטר שהוא טוב לתנועה ו/או לוגיסטיקה, מטה, לא יודעת מה.

רות וסרמן לנדה: עוד פעם, אני שואלת, אני לא יודעת, הוא לא אותו שוטר שהאיכויות לשטח או ללוחמה זה אותו הדבר.

רות וסרמן לנדה: האם יש מסלולים?

מירב בן ארי: יש מסלולים בבית הספר?

מירב בן ארי: סייר, בלש?

מירב בן ארי: זה דיברנו.

מירב בן ארי: אני חושבת שנראה לי שפשוט ניקח את הוועדה לבית ספר לשוטרים שיבינו איך מתגייסים.

מירב בן ארי: אבל יש כאן משהו שמטריד אותי במה שרות אמרה.

מירב בן ארי: אני הגעתי ל-17% ב-2025, אוקיי?

מירב בן ארי: אבל גם אם אני ב-12% ב-2024, במספרים של היום שהמשטרה מפיטורים והתפטרות, לפחות עשיתי עכשיו חישוב מתמטי.

מירב בן ארי: זה כמו 4%-5% בשנה.

מירב בן ארי: אם אתה לוקח את ה-1,300 נגיד של 2021 ומשווה ל-32,000.

מירב בן ארי: סליחה שאני עושה כאן שיעור במתמטיקה.

מירב בן ארי: זה בערך משהו כמו 4%-5%.

מירב בן ארי: אבל זה אומר שב-2024 אני כבר על 12%, שזה פי 3.

מירב בן ארי: אז רק אני רוצה שתסביר לי איך משטרה שבדרך כלל בשנה, אולי תסביר לי אתה.

מירב בן ארי: איך זה מתכנס?

מירב בן ארי: כי המשטרה לא גדלה בכמות כזאת.

מירב בן ארי: מילא, אם היית מגדיל לי את זה -32,000 ל-40,000 שוטרים, אז אם אתה מסיים עם 10% זה הגיוני.

מירב בן ארי: איך זה הגיוני?

רות וסרמן לנדה: כלומר, אתה לא על אפס, אתה כבר על מינוס.

רות וסרמן לנדה: ואני רוצה לעבות את זה שניונת.

רות וסרמן לנדה: האם בעצם אתה יכול רגע לצאת מהמספרים ולצאת מהניירות.

מירב בן ארי: לא, אני לא רוצה שייצא מהמספרים, ממש לא.

מירב בן ארי: אני עשיתי עכשיו חישוב.

רות וסרמן לנדה: לא, לשנייה.

מירב בן ארי: אז חכי רגע, אל תעבי לי את השאלה.

מירב בן ארי: תענה לי על השאלה.

מירב בן ארי: חכי, תעצרי שנייה, תשאלי אחר כך.

מירב בן ארי: גם ככה את שואלת הרבה.

מירב בן ארי: תמשיכי.

מירב בן ארי: תסביר לי איך זה מתכנס עם המספרים.

מירב בן ארי: ואם לא, אז אביה מהאוצר יסביר לי.

מירב בן ארי: כי אם המשטרה לא גדלה באלפים, אז איך היא מפטרת כל כך הרבה עוד שנתיים?

מירב בן ארי: ומה נעשה בלי שוטרים?

מירב בן ארי: כי המצב לא הולך ונהיה יותר טוב.

מירב בן ארי: בפעם האחרונה שבדקתי זה היה יותר גרוע.

דני קריבו: נקודה ראשונה, ה-17% זה ב-2026 לפי ההסכם.

מירב בן ארי: עזוב, תן לי עוד שנתיים.

מירב בן ארי: עוד שנתיים אתה על 10%?

דני קריבו: זה הנקודה הראשונה.

דני קריבו: נקודה שנייה, ונתן ראש אמ"ש את הנתונים של 2021.

דני קריבו: בתוך המספר הזה, גם מי שאנחנו מפטרים כי הם לא מתאימים לארגון ללא כל קשר, ספורים.

מירב בן ארי: כן, ספור לי ה-91 שפיטרתם ספור לי.

דני קריבו: סדר גודל של 4%-5%.

מירב בן ארי: 4%-5% כל שנה, בכל מקרה של פיטורים והתפטרות.

דני קריבו: שאנחנו ב-22 מדברים על 8%, כ-5% מפוטרים כי הם פשוט לא מתאימים בכל מקרה, ללא כל קשר להסכם.

דני קריבו: בסדר?

דני קריבו: זה אוטומטית מוריד את המספרים בצורה משמעותית.

מירב בן ארי: אין בעיה.

מירב בן ארי: אבל איפה עוד 3% שאתה שולח הביתה?

מירב בן ארי: למשטרה שגם ככה קטנה.

דני קריבו: אין ספק, כמו שגם צוין קודם, שמשטרת ישראל צריכה לגדול.

דני קריבו: היא קטנה על משימותיה, קטנה על המדינה.

דני קריבו: על זה אין בכלל ויכוח, בוודאי לא איתי.

דני קריבו: כל מי שיפוטר בסופו של דבר או ייצא מהארגון כי הוא פחות טוב יגויס אחד במקומו.

דני קריבו: במסגרת הסיכום סוכם שאנחנו מראש נגייס ב-2022 100 שוטרים נוספים.

דני קריבו: כלומר, הם כלולים ב-2,200 שציין ראש אמ"ש.

אופיר סופר: על כל מי שיוצא נכנס אחד?

דני קריבו: אבל למול מי שאנחנו צריכים לפטר לכאורה אמור להיות אחד מוכן במכללה, שברגע שמפטרים הוא מתייצב בשטח.

אופיר סופר: אז אתה אומר שאתה גדל, אתה לא קטן.

דני קריבו: כל מי שמתפטר היום, מפוטר היום, גם במקומו אני מגייס אחד, ללא כל קשר להסכם.

מירב בן ארי: ללא כל קשר לסיבת ההתפטרות.

מירב בן ארי: אם זה פיטורים, אם זה פרישה.

מירב בן ארי: הכל יש לך אחד על אחד.

מירב בן ארי: ובנוסף יש לך דלתא של כמה?

מירב בן ארי: מה האקסטרה שלך?

מירב בן ארי: יש לך?

דני קריבו: אנחנו במסגרת הסיכום סיכמנו גם שאנחנו נגייס 100 שהם לטובת הפיטורים שנובע מהסכם גג שכר.

דני קריבו: בסדר?

אמיר אוחנה: הייתי מנסח את המשפט הזה מחדש.

אמיר אוחנה: מגייס 100 כדי לפטר.

דני קריבו: לא הייתי אומר את זה ככה.

דני קריבו: אנחנו, עוד פעם, אנחנו יוצאים מתוך הנחה שרוב רובם של השוטרים קודם כל הם כולם טובים.

דני קריבו: חלקם הגדול הם טובים יותר.

דני קריבו: חלקם הקטן הם טובים פחות.

דני קריבו: וכשאנחנו מגייסים עכשיו 100 במקום 100 פחות טובים, אז נמצא את עצמנו במצב שמתוך ה-100 החדשים, חלקם הגדול הם יותר טובים מהפחות טובים שכבר נפרדנו מהם.

רות וסרמן לנדה: כלומר אתם עושים סלטות באוויר כדי לצאת פחות או יותר באיזון.

רות וסרמן לנדה: כלומר, אין פה הגדלה של המשטרה, שלדבריך, אני מצטטת: קטנה על מידותיה וקטנה על משימותיה.

רות וסרמן לנדה: זה לא אשמתכם, אגב.

דני קריבו: הסכם גג השכר לא מקטין את המשטרה.

רות וסרמן לנדה: הוא לא מקטין ולא מגדיל.

דני קריבו: הוא גם לא מגדיל.

דני קריבו: התוספת שצוין קודם על ידי ראש אמ"ש לא קשור לחלק הזה של ההסכמים.

מירב בן ארי: רגע, אביה, אני רוצה שתיתן לנו, אני רואה אותך מהנהן שם.

מירב בן ארי: תסביר לי את האירוע הזה עם ההסכם.

מירב בן ארי: כי הוא לא מקטין.

מירב בן ארי: אוקיי, הבנו.

מירב בן ארי: מזל שבאמת דני נתן את ההערה הזאת.

מירב בן ארי: גם חבר הכנסת אוחנה העיר את זה.

מירב בן ארי: אבל תסביר לי איך אתה עושה הסכם לחמש שנים קדימה, חוץ מזה שאתה לא מקטין בלי שאתה מגדיל.

מירב בן ארי: אלא אם כן אתה כן מגדיל.

מירב בן ארי: תסביר לי.

מירב בן ארי: אביה הוא מאגף תקציבים משרד האוצר.

אביה פרון: יש פה שני דברים שונים שצריך לדעת להבדיל ביניהם.

אביה פרון: יש את ההסכם, שהוא מדבר, כמו שאמר פה ראש אג"ת, נושא של ניהול תקציב השכר.

אביה פרון: ויש את נושא ההתעצמות בכוח האדם של המשטרה.

אביה פרון: זה השוטרים שמגייסים, התוספתיים.

אביה פרון: זאת אומרת ה-1,000, יש 1,000 שוטרים ב-2022 ועוד 300 ב-2023.

מירב בן ארי: 300 ב-2023?

אופיר סופר: 1,300.

מירב בן ארי: לא, לא, אל תבלבל.

מירב בן ארי: 1,300 זה הבסיס, ה-300 זה האקסטרה.

מירב בן ארי: הבנתי את זה כבר.

אביה פרון: יש 1,000 השנה.

אביה פרון: יש כ-1,000 תשתיות.

אביה פרון: השנה יש מתוכם את ה-100 כמו שהוא הזכיר, שהם במטרה להסכם הזה.

אביה פרון: כדי לייצר כיסא חם.

אביה פרון: שלא ייצא מצב שמישהו מפוטר ואין מישהו במקומו.

אביה פרון: זה התוספת של ה-100.

אביה פרון: ויש את ה-900 האחרים, שזה מה שהוזכר, שהם שוטרים תוספתיים למשימות המשטרה.

אביה פרון: אלה שני דברים שונים לחלוטין.

אביה פרון: כל שוטר כמובן שמפוטר, המשטרה לא נמדדת בשאיפות אם אני מפטר אני לא מקבל.

אביה פרון: אלא יש תקנים.

אביה פרון: יש תקן של שוטר.

אביה פרון: אם שוטר מפוטר, נכנס מישהו במקומו.

אביה פרון: זה לא מקטין את המשטרה.

רות וסרמן לנדה: אבל זה גם לא מגדיל.

רות וסרמן לנדה: בסדר, זה אפס.

מירב בן ארי: יש בנפרד.

מירב בן ארי: בנפרד יש הגדלה של ה-1,100 שמתחלק ל-2022-2023.

מירב בן ארי: אבל נגיד על 2024, עוד לא הייתם שם בעניין של התעצמות?

מירב בן ארי: עוד לא.

אביה פרון: תקציב המדינה עובד לפי --

מירב בן ארי: לא, לא, אני יודעת איך תקציב המדינה עובד, תאמין לי.

מירב בן ארי: אני רק אומרת, אתה עוד לא באירוע של זה.

מירב בן ארי: אתה כרגע תקצבת את 2022-2023 או 2021-2022?

אביה פרון: 2022.

אביה פרון: 2023 יש רק את הסיפור של ה-300 תקנים שזו עובדה.

אביה פרון: חוץ מזה יהיה דיוני תקציב 2023.

אביה פרון: אנחנו לא הגענו אליהם עדיין.

אביה פרון: ותקציב 2024, כאילו תקנים והתעצמות ב-2024 זה יהיה בתקציב 2024.

מירב בן ארי: בסדר.

מירב בן ארי: רגע, רגע.

מירב בן ארי: יש לכם עוד הערות על הסכם הגג?

בועז גולדברג: אני אגיד מילה על העניין.

בועז גולדברג: קודם כל, מה שאמר ראש אג"ת בצדק ובהגינות, אם אנחנו היינו חותמים עם עצמנו אז בטח היה הסכם יותר טוב.

בועז גולדברג: היו לנו הרבה השגות, אבל בסוף ההסכם נחתם.

בועז גולדברג: יש 100 תקני מכללה.

בועז גולדברג: תכני המכללה האלה יש להם, הם תקנים קבועים שיושבים במכללה.

בועז גולדברג: זאת אומרת הקורס נמשך 29 שבועות, התקנים האלה הם לטובת הקורס.

בועז גולדברג: ברגע שהקורס מסתיים והשוטרים מפוזרים לשטח, התקנים האלה ממשיכים כל הזמן.

בועז גולדברג: זאת אומרת זה ר"ם הכשרות, מי שמכיר את זה מצה"ל או ממקומות אחרים.

בועז גולדברג: כדי לייצר את אותם כאלה או שפורשים או נאלצים, או שמתפטרים או שאנחנו נאלצים לפטר אותם.

בועז גולדברג: וכן, על המתפטרים דיברנו על זה.

בועז גולדברג: בהחלט השכר המתחיל היום של שוטר נטו, שוטר מתחיל, אחרי שהוא סיים את ההכשרה.

בועז גולדברג: נכון שיש נופש ויש עוד כל מיני הטבות שאנחנו נותנים ושכר דירה, הוא 7,000 שקלים נטו.

בועז גולדברג: ואנחנו חושבים שזה שכר שקשה לנו לשמור אנשים טובים בארגון איתו.

בועז גולדברג: אין מה לעשות.

מירב בן ארי: ה-7,000 נטו זה מה שהוא מקבל בשנה הראשונה?

בועז גולדברג: בכמה שנים ראשונות.

מירב בן ארי: עד חמש שנים.

מירב בן ארי: שכאילו אתה מנסה לעבות את זה בכל מיני תוספות, אבל זה הבסיס.

בועז גולדברג: זה הבסיס.

מירב בן ארי: כן, שאלה.

מירב בן ארי: וחבר הכנסת אוחנה.

מירב בן ארי: שאלה אחת שלך ואנחנו עוברים לאמיר, הוא מחכה.

רות וסרמן לנדה: אני מבינה, תקנו אותי אם אני טועה.

רות וסרמן לנדה: שבעצם לא מקטינים ולא מגדילים באופן משמעותי את המשטרה.

רות וסרמן לנדה: האתגרים גדלים, השכר הוא נמוך יחסית ולכן קשה להשאיר אנשים טובים.

רות וסרמן לנדה: ויש סינון מעבר לסינון האיכותי, יש סינון שהוא סינון כמותי, בגלל שיקולי תקציב.

רות וסרמן לנדה: ואני שואלת פה האם המשטרה, ואני שואלת את זה לא כדי להתריס, אני שואלת כדי שיהיה פה מענה רשמי.

רות וסרמן לנדה: יכולה לתת מענה נאות, לא מושלם, נאות, טוב, לאתגרים המשטרתיים שעומדים בפני החברה הזאת?

רות וסרמן לנדה: במיוחד כשיש 2.4 מיליארד שקלים שבעצם מנותבים לעבודה של עוד עבריינים ועוד גורמי פשיעה ועוד אנשים שבעצם עוברים על החוק.

רות וסרמן לנדה: בשביל זה היה סיפור שלם ועוד תקצוב, כדי לטפל בעניין של הפשיעה והאלימות בחברה הערבית, שיצאה לגמרי מכלל שליטה.

רות וסרמן לנדה: זאת אומרת, קיבלת עוד סוג של פיל לתוך המשימות הרגילות, שגם ככה כמו שאתה אומר, הרבה יותר רחבים, הרבה יותר אתגרים, שומר חומות, ערים מעורבות.

רות וסרמן לנדה: האם אתם יכולים לתת מענה, ובבקשה, אין פה עניין של בושה, אנחנו פה כדי לשרת, כולנו, את אזרחי מדינת ישראל.

רות וסרמן לנדה: ואם לא, מה הצורך בערך, הערכה גסה של צורך.

רות וסרמן לנדה: כדי שנדע על מה להילחם.

דני קריבו: אמר ראש אמ"ש קודם, עם כניסתו של המפכ"ל הוכנה תכנית אסטרטגית למשטרת ישראל.

דני קריבו: תכנית חמש חמש חמש זה נקרא.

דני קריבו: חמישה כיווני פעולה.

דני קריבו: 5,000 שוטרים, עם תוספת או גיבוי.

דני קריבו: תכנית רב שנתית.

רות וסרמן לנדה: לכמה שנים?

דני קריבו: לחמש שנים או לשלוש שנים.

דני קריבו: חמישה כיווני פעולה, 5,000 שוטרים, בגיבוי של תוספת תקציבית של 5 מיליארד שקלים.

דני קריבו: משם השם חמש חמש חמש.

דני קריבו: אנחנו ב-2022 בהתאם לסיכומים והאישורים של הממשלה במסגרת תקציב המדינה, צפויים לגדול בכ-900 שוטרים.

דני קריבו: בסדר?

דני קריבו: התעצמות.

דני קריבו: מעבר למה שהיה לנו ב-2021.

אמיר אוחנה: כמה אחוזים זה?

דני קריבו: 900 מתוך 31,000 פלוס מינוס.

רות וסרמן לנדה: כלומר, התשובה ברורה.

רות וסרמן לנדה: תודה.

מירב בן ארי: הבנו.

מירב בן ארי: חבר הכנסת אמיר אוחנה, בבקשה אדוני.

אמיר אוחנה: תודה גברתי.

אמיר אוחנה: אני רוצה לפתוח בסיפור.

מירב בן ארי: סיפור?

מירב בן ארי: בבקשה.

מירב בן ארי: הסיפורים שלך תמיד מעניינים.

אמיר אוחנה: מספרים על חכם זקן ציני שיושב בכניסה לשוק ומגיע איש עשיר.

אמיר אוחנה: והוא שואל אותו 'סבא, מה תעשה אם אתן לך שני מטבעות?

אמיר אוחנה: ' אז הוא אומר: 'מטבע אחד אני אקנה לחם, במטבע השני אני אקנה פרח'.

אמיר אוחנה: אז הוא אומר לו: 'טוב, לחם הבנתי.

אמיר אוחנה: אבל למה פרח?' אז הוא אומר: 'לחם כדי שיהיה ממה לחיות ופרח כדי שיהיה למה לחיות'.

אמיר אוחנה: אנחנו עוסקים פה בדיון הזה בלחם ואין חולק, אני חושב שאין חולק שהשוטרים ראויים לכל תגמול שאנחנו יכולים לתת להם.

אמיר אוחנה: וגם להגדלה, דרך אגב, יודע את זה קריבו, יודע את זה בועז, שאני כשהייתי שר בט"פ וסיכמתי עם ראש הממשלה, כבר הצהרנו את זה, על 5,000 שוטרים נוספים.

אמיר אוחנה: אם תשאלי אותי, אגב, גם זה לא מספיק, אבל זה תוספת משמעותית.

אמיר אוחנה: ואנחנו לא מספיק עוסקים בפרח.

אמיר אוחנה: כי אני חושב שאחד הדברים שהכי קשים לשוטרים, וברוך השם נפגשתי וראיתי ושמעתי, זה גם היחס שהם מקבלים.

אמיר אוחנה: והחוסר כבוד והערכה וגיבוי שהם זוכים לפעמים מהציבור, לפעמים מהמפקדים.

אמיר אוחנה: ואם יש משהו שאנחנו יכולים לתרום כאן שלא בצד החומרי, ואת יודעת היטב גברתי יושבת הראש, שאני כשר לבט"פ פעלתי מאוד חזק בכיוון הזה, זה לתת להם את הגיבוי והערכה ואת הכבוד שהם ראויים להם.

אמיר אוחנה: ואין לי די מילים כמה זה חשוב שנוכל לשמור את השוטרים הטובים.

אמיר אוחנה: ויש רבים מאוד, הרוב הם שוטרים טובים.

אמיר אוחנה: ולצד זאת, אני כן אומר, להיפרד מהפחות טובים אחר כבוד.

אמיר אוחנה: להיפרד מהם, לרענן שורות.

אמיר אוחנה: אני לא רוצה משטרה שיש בה קביעות כמו בחלק מהמשרדים הממשלתיים המנופחים הלא יעילים, הלא שירותיים כלפי האזרח.

אמיר אוחנה: אנחנו לא רוצים את זה.

אמיר אוחנה: וכל תמיכה ועזרה שתוכלו לקבל מאתנו, אני יודע היטב שאני אומר זאת גם בשם יושבת ראש הוועדה, אנחנו ניתן.

אמיר אוחנה: אנחנו רוצים משטרה שיודעת להעריך את השוטרים שלה, יודעת לכבד אותם.

אמיר אוחנה: ואני בטוח שכשזה יבוא, גם הציבור ידע להעריך ולכבד את השוטרים שלו יותר טוב מאשר היום.

מירב בן ארי: תודה רבה.

מירב בן ארי: חבר הכנסת איתמר בן גביר.

מירב בן ארי: אגב, אוחנה גם עשה בעניין הזה, חשוב להגיד.

מירב בן ארי: זה משמעותי.

מירב בן ארי: גם הוועדה הזאת תגבה את המשטרה והם יודעים את זה.

מירב בן ארי: אבל צריך להגיד שהשר לביטחון פנים לשעבר, עשית את זה.

מירב בן ארי: זה חשוב מאוד.

אמיר אוחנה: תודה גברתי יושבת הראש.

איתמר בן גביר: תודה גברתי יושבת הראש.

איתמר בן גביר: תודה לכם.

איתמר בן גביר: אני רוצה לדבר טיפה על הפיל שבחדר.

איתמר בן גביר: כלומר, דיברו כאן בעניין באמת כל מיני עניינים שממש ממש לא טכניים, הם מהותיים.

איתמר בן גביר: שוטר שלא משתלם לו לבוא לעבודה זה שוטר שפחות עם מוטיבציה, זה שוטר שבא רק להעביר את היום והתוצאות לא מאחרות לבוא.

איתמר בן גביר: אבל יש גם התפטרויות מהמשטרה.

איתמר בן גביר: ולא מעט התפטרויות מהמשטרה.

איתמר בן גביר: ואנחנו ראינו את ההתפטרויות האלה, למרות שבמשטרה לא נוהגים לדבר עליהם.

איתמר בן גביר: הרבה מאוד אחרי שומר חומות וגם בחודשים האחרונים.

איתמר בן גביר: כשאני פוגש שוטרים, שוטרים לשעבר, ושואל למה?

איתמר בן גביר: מה קרה?

איתמר בן גביר: מה יום מיומיים?

איתמר בן גביר: אז מדברים בדיוק על מה שהשר אוחנה מדבר.

איתמר בן גביר: ואני רוצה טיפה להרחיב.

איתמר בן גביר: זה לא רק חוסר הגיבוי.

איתמר בן גביר: זה ההפקרות.

איתמר בן גביר: זה ההפקרות שמפקירים שוטרים במשטרת ישראל.

איתמר בן גביר: ודי אם ניקח את הדוגמה של ליאור זוהר, המת"ח שהתפטר ממשטרת עיירות בשומר חומות.

איתמר בן גביר: הוא היה שם כאשר הוא לא יכול היה להגן על אנשים.

איתמר בן גביר: הוא לא יכול היה להגן על הציבור.

איתמר בן גביר: והעניין הזה של להעלות את שכר השוטרים ולהוסיף, לגייס שוטרים - זה הכל חשוב, חשוב מאוד.

איתמר בן גביר: אבל שום דבר לא ייפתר.

איתמר בן גביר: והמצוקה של מדינת ישראל ושל המשטרה בפרט תמשיך להיות כל עוד באמת לא נותנים גב.

איתמר בן גביר: וכל עוד מעמידים שוטרים במצב שהם לא יכולים לתת מענה.

איתמר בן גביר: אני דיברתי גברתי יושבת הראש עם כמה קצינים ממש חברים.

איתמר בן גביר: אחד מהם סיפר לי על איזה שהיא סיטואציה הזויה בשומר החומות.

איתמר בן גביר: הוא אומר מתקיפים אותנו, זורקים עלינו אבנים, בקת"בים.

איתמר בן גביר: הוא היה מפקד הכוח.

איתמר בן גביר: הוא אומר לא נותנים לי אישור להגיב.

איתמר בן גביר: אז מה עשית?

איתמר בן גביר: אז הוא בסוף הגיב ובסוף ירה.

איתמר בן גביר: ובסוף החיים שלו ניצלו.

איתמר בן גביר: אבל מה, מה המסר לכל השוטרים?

איתמר בן גביר: שלא נותנים להם גב.

איתמר בן גביר: שלא אומרים להם תירו מתי שצריך לירות.

איתמר בן גביר: שאנחנו מאחוריכם.

איתמר בן גביר: המסר הוא אתם לא שווים ותלכו הביתה.

איתמר בן גביר: ובוא נגיד את האמת, יש גל של התפטרויות במשטרת ישראל.

איתמר בן גביר: חשוב גם שהנתונים יוצפו, כי אתם כל הזמן מדברים על - - -

מירב בן ארי: האמת שהצפנו את הנתונים, פשוט לא היית כאן.

איתמר בן גביר: מצוין.

איתמר בן גביר: כי אני שמעתי מהרגע שנכנסתי על פיטורים, פיטורים, פיטורים.

מירב בן ארי: לא, גם התפטרויות.

בועז גולדברג: אני יכול לענות לך.

איתמר בן גביר: אבל אנשים עזבו.

מירב בן ארי: לא, לא, אי אפשר.

מירב בן ארי: אני מכבדת מאוד את חבר הכנסת בן גביר.

מירב בן ארי: אבל זה הוא נכנס אחר שעה פלוס יש לזה השלכות.

איתמר בן גביר: קודם כל, לא נכנסתי אחרי שעה פלוס.

איתמר בן גביר: בגלל שהייתי בוועדת חוקה בדיון חשוב.

מירב בן ארי: אין לי ספק.

איתמר בן גביר: אבל ההערה שלך, אני מקבל את ההערה שלך.

מירב בן ארי: כן, אבל אין גל של התפטרויות.

מירב בן ארי: אני יכולה להגיד את זה.

מירב בן ארי: יש פה פיטורים והתפטרויות.

מירב בן ארי: וגם עברנו על כל אחד ואחד, יש לי גם לתת לך את הטבלה אם תרצה.

איתמר בן גביר: אני אשמח.

בועז גולדברג: והסיבות גם.

בועז גולדברג: אני אגיד מילה, אנחנו מגבים את אנשינו בעבודתם הקשה.

בועז גולדברג: השוטרים זה האנשים שעובדים הכי קשה, נקודה.

בועז גולדברג: אנחנו מגבים אותם.

בועז גולדברג: שומרי החומות היה אירוע מורכב שבו במהירות רבה מאוד הצלחנו להשתלט על המון אירועים שהיו ברוב מדינת ישראל.

איתמר בן גביר: זה לא נכון.

בועז גולדברג: אוקיי.

איתמר בן גביר: זה לא נכון.

איתמר בן גביר: נו, מה?

איתמר בן גביר: בוא נגיד את האמת, זה לא נכון.

מירב בן ארי: לא, לא, אני לא פותחת עכשיו את שומר חומות.

מירב בן ארי: היה לי על זה דיון.

מירב בן ארי: ממש לא.

מירב בן ארי: יש כאן אנשים שמחכים ואני רוצה לתת להם לדבר.

מירב בן ארי: אתה לא פותח לי את שומר חומות עכשיו.

מירב בן ארי: היה כאן דיון בדיוק לפני שבוע.

בועז גולדברג: בעניי הזה אנחנו מגבים את אנשינו, שומרים עליהם.

בועז גולדברג: המפכ"ל עם כניסתו לתפקיד הנחה את המונח מעיל רוח כדוגמת המערכת של הטנקים, ששומרת על הטנקים, באותה מערכת בדיוק.

בועז גולדברג: כל שוטר שלנו שעובר שיימינג ומותקף מרואיין אישית על ידי.

בועז גולדברג: אני מוודא שהוא מטופל.

בועז גולדברג: מלווה, לא חסר לו כלום.

איתמר בן גביר: אני לא מדבר על שיימינג.

איתמר בן גביר: שוטרים מותקפים בעיר העתיקה.

איתמר בן גביר: אנחנו רואים שמקללים אותם.

איתמר בן גביר: ביריונים מקללים אותם.

איתמר בן גביר: בהר הבית מרביצים לשוטרים.

מירב בן ארי: חבר הכנסת בן גביר.

איתמר בן גביר: מי מדבר על שיימינג?

איתמר בן גביר: איזה שיימינג?

איתמר בן גביר: אנחנו במציאת אחרת לגמרי.

איתמר בן גביר: פוגעים בשוטרים פה, מרביצים לשוטרים.

אמיר אוחנה: איתמר, אני חושב שאתה צודק.

אמיר אוחנה: אבל אני חושב שהטענות שלך צריכות להיות למח"ש ולא לאנשים האלה.

איתמר בן גביר: אני גם למפכ"ל בטענות, לא רק למח"ש.

בועז גולדברג: אנשינו מגובים, עושים את עבודתם מצוין.

בועז גולדברג: המפכ"ל החזיר את האלות לשימוש בעת הצורך.

בועז גולדברג: אנחנו משטרה שצריכה לתת שירות לאזרח ומצד שני היא יודעת לטפל בפורעי חוק באשר נדרש.

בועז גולדברג: ועושים את זה מצוין.

בועז גולדברג: באשר לשמות, אני לא רוצה להתייחס פה, לפגוע בכבודכם של אנשים.

בועז גולדברג: הסיבות להתפטרויות דיברנו עליהן.

בועז גולדברג: גובה שכר, שחיקה, עומס, קושי לאזן בין תפקיד לבית.

איתמר בן גביר: חוסר גיבוי זה לא נמצא ברשימה?

בועז גולדברג: לא.

בועז גולדברג: מעט.

איתמר בן גביר: אז אתם מנותקים.

איתמר בן גביר: אתם מנותקים.

מירב בן ארי: תודה, תודה.

בועז גולדברג: 20% העדר גיבוי מהמפקדים.

בועז גולדברג: יש את זה.

מירב בן ארי: הנקודה ברורה.

מירב בן ארי: אני רוצה לשמוע את אביגיל, בבקשה.

מירב בן ארי: המנכ"לית של ארגון הארצי לקידום מעמד השוטר והסוהר.

מירב בן ארי: בבקשה אביגיל.

אביגיל שרארה: תודה רבה על הדיון הזה גברתי יושבת הראש.

מירב בן ארי: תלמדי רק חוק בוועדה הזאת, אל תשבי לידם.

מירב בן ארי: כי אז זה קשה.

מירב בן ארי: כל מי שרוצה שאני גם אראה אותו, זה נורא קשה לי.

מירב בן ארי: לא משנה, עכשיו אני אסתכל.

מירב בן ארי: אבל מכיוון שאת תבואי לוועדה הזאת עוד הרבה.

מירב בן ארי: את רואה?

מירב בן ארי: תראי את מנכ"ל רגבים, הוא מקצוען, הוא יודע בדיוק איפה לשבת.

מירב בן ארי: בבקשה.

אביגיל שרארה: קיבלתי את ההערה.

אביגיל שרארה: קודם כל, אני שמחה שחברי הכנסת תומכים במשטרה וזה גם משפחות השוטרים והסוהרים.

אביגיל שרארה: הפגיעה היא מתמשכת בתדמית המשטרה.

אביגיל שרארה: וזה נכון שאתם אומרים זה השכר.

אביגיל שרארה: זה מתחיל בעצם מהשכר.

אביגיל שרארה: עכשיו הסכם גג שכר זה נורא מקומם אותי ההסכם שאומרים שהוא טוב.

אביגיל שרארה: את צודקת חברת הכנסת רות, ואת אומרת ההסכם הזה הוא רע מאוד.

אביגיל שרארה: למה הוא רע מאוד?

אביגיל שרארה: כי לא תהיה לנו משטרה מקצועית.

אביגיל שרארה: תהיה לנו משטרה שהיא בעצם חברת שמירה.

אביגיל שרארה: האוצר מניח אקדח על הרקה של גם משטרה וגם שב"ס.

אביגיל שרארה: למרות שהדיון פה הוא משטרה, אבל זה גופי הביטחון שלנו, שהם ת"פ של המשרד לביטחון הפנים.

אביגיל שרארה: הוא מניח אקדח על הרקה שלהם ומאלץ אותם, אני יכולה לומר את זה, כי אני יודעת דברים.

אביגיל שרארה: הוא מאלץ אותם לחתום על הסכמים כאלה על מנת שהם יקבלו תקציבים אחרים.

אביגיל שרארה: ולכן כשאומרים כל חמש שנים יהיו פיטורים.

אביגיל שרארה: איזה משטרה תהיה לנו?

אביגיל שרארה: עד ששוטר לומר את התפקיד שלו לוקח לפחות איזה שנתיים.

אביגיל שרארה: אחרי זה עוד שלוש שנים הוא מתפטר, מכניסים שוטר חדש.

אביגיל שרארה: זה הדבר הראשון.

אביגיל שרארה: דבר שני, השכר.

אביגיל שרארה: גם 7,000 שקלים לשוטר זה בעצם אומר אנחנו לא מעריכים אותך כשוטר.

אביגיל שרארה: כי השכר הוא לא ממצה את התפקיד שלו.

אביגיל שרארה: שעות נוספות - צריך לשלם לשוטרים שעות נוספות.

אביגיל שרארה: חייבים לשלם להם עבור שעות נוספות.

אביגיל שרארה: שוטר לפעמים עובד שלדי, בגלל שיש לנו חוסר של שוטרים.

אביגיל שרארה: איזה שוטר יכול לתפקד כשהוא מאלצים אותו להישאר שלדי.

אביגיל שרארה: ועוד שעות מעבר גם לשלדי, תנוח כמה שעות ואחרי זה תמשיך.

אביגיל שרארה: איפה בית, איפה משפחה?

אביגיל שרארה: איפה מוטיבציה?

אביגיל שרארה: אתם צודקים, איזה מוטיבציה תהיה לשוטר לצאת לשטח ולחבק את האזרח ולהגיד לו אני פה להגן עליך?

רות וסרמן לנדה: אני רוצה לשאול שאלה.

רות וסרמן לנדה: אגף תקציבים דיבר, חלילה זה לא אישי, הכי פחות.

רות וסרמן לנדה: כולכם דיברתם.

רות וסרמן לנדה: אתם דיברתם דברים טובים, נכונים, חכמים וחזקים.

רות וסרמן לנדה: אני רוצה לשמוע מה המענה של אגף תקציבים.

רות וסרמן לנדה: איפה המענה?

רות וסרמן לנדה: מדינת ישראל מסתכלת, מתבוננת.

רות וסרמן לנדה: שואלת שאלה.

רות וסרמן לנדה: אני לא מבינה.

רות וסרמן לנדה: אני לא מבינה מה התשובה.

רות וסרמן לנדה: אני מבינה שאני צריכה לשבת פה ולהילחם למענכם.

רות וסרמן לנדה: אבל אני לא מבינה איפה האוצר?

רות וסרמן לנדה: איפה הקול שלכם?

אביגיל שרארה: אני רוצה לומר משהו.

אביגיל שרארה: לפני שהוא עונה אני רוצה לומר משהו, לפני שהוא עונה.

אביגיל שרארה: אנחנו נאבקים, יש החלטת ממשלה ש(33) השוואה לצה"ל.

אביגיל שרארה: אנחנו נאבקים שנים רבות לקבל את מה שמגיע לנו על פי החלטת ממשלה.

אביגיל שרארה: כמו הנושא של אי ביטחון תעסוקתי בהשוואה לצה"ל.

אביגיל שרארה: אנחנו נלחמנו משפטית, ציבורית.

אביגיל שרארה: ויצאו גמלאים והמון חברים לשטח להפגין.

אביגיל שרארה: ורק אחרי ההפגנות והמאבק המשפטי שעשינו זכינו.

אביגיל שרארה: אבל עדיין לא סיימנו את המאבק הזה.

אביגיל שרארה: תארי לעצמך שבית הדין לעבודה קובע שמגיע לנו ועדיין האוצר לא רוצה לתת לחלקים שזה נקרא דירוג המחר.

אביגיל שרארה: לחלקים בתוך המשטרה, לשירות בתי סוהר, לגמלאים את התוספת שמגיעה להם על פי החלטת ממשלה.

אביגיל שרארה: האוצר נלחם בנו.

אביגיל שרארה: אנחנו סוג ב'.

אביגיל שרארה: צה"ל מקבל המון תוספות ואנחנו אמורים לקבל את זה.

אביגיל שרארה: אני עשיתי מאבקים לעוטף ירושלים, שאמור לקבל כמו צה"ל רמת פעילות א' פלוס.

אביגיל שרארה: רק אחרי מאבק משפטי שלי נתנו להם רמה א', רמת פעילות א' ולא רמת פעילות א' פלוס.

אביגיל שרארה: אותו דבר, יס"מ במחוז ש"י.

אביגיל שרארה: ששם עובדים קשה גם השוטרים שלנו, כמו הצבא.

אביגיל שרארה: הצבא מקבל רמה א' פלוס.

אביגיל שרארה: אנחנו צריכים להיאבק משפטית בכדי שהם יקבלו רמה א' פלוס.

אביגיל שרארה: אותו דבר יחידת אתגר.

אביגיל שרארה: שנכנסת עם השב"כ ועם צה"ל לאיזורי C.

אביגיל שרארה: אנחנו רק נאבקנו בבתי משפט.

אביגיל שרארה: איזה מעמד יש לשוטר שאנחנו צריכים ללכת להיאבק בבית משפט על מנת שהוא יקבל את התוספת שמגיעה לו על פי החלטת ממשלה?

אביגיל שרארה: אז אם רוצים באמת שיהיו שוטרים טובים במדינת ישראל, צריך לתת להם שכר הולם.

אביגיל שרארה: זה לא השכר שמגיע להם.

אביגיל שרארה: צריך לתת יותר שוטרים על מנת ששוטרים אחרים יוכלו לתת את השירות לאזרח כמו שצריך.

אביגיל שרארה: לא יכול להיות ששוטר יהיה חברת שמירה.

אביגיל שרארה: זה אסון למדינת ישראל.

אביגיל שרארה: זה אסון לאזרחי מדינת ישראל.

אביגיל שרארה: אנחנו ממשיכים במאבקים האלה מול האוצר.

אביגיל שרארה: באמת שהאוצר עכשיו ייתן לי תשובה מדוע אני צריכה להיאבק משפטית למען השוטרים והמשפחות שלהם על מנת לקבל תוספת שהיא על פי החלטת ממשלה?

מירב בן ארי: תודה.

מירב בן ארי: תודה אביגיל.

מירב בן ארי: כן, אביה, יש לך תשובה לתגובה לדברים שאביגיל אמרה?

מירב בן ארי: שהם דברים מאוד חשובים.

אביה פרון: אני אגיד כמה דברים: קודם כל, חשוב להגיד שתקציב המשטרה גדל משמעותית בשנים האחרונות.

מירב בן ארי: מה זה משמעותי?

מירב בן ארי: תגדיר לי.

אביה פרון: משמעותית זה אם אנחנו מסתכלים על 2015 יש עליה של - - -

מירב בן ארי: לא, לא, לא, תסתכל על 2019, 2020, 2021.

מירב בן ארי: מה הגידול?

אביה פרון: מ-2019 יש גידול של מיליארד וחצי שקלים.

מירב בן ארי: מיליארד וחצי שקלים זה נראה לך משמעותי?

רות וסרמן לנדה: בלי תקציב?

רות וסרמן לנדה: לא הבנתי.

מירב בן ארי: לא, רגע, שנייה, אל תפריעי לי בקשה.

מירב בן ארי: די, מספיק עם זה רגע.

מירב בן ארי: שאלתי אותך על 2019 מה היה התקציב של המשטרה?

אביה פרון: ב-2019 התקציב היה כ-13 מיליארד שקלים ועכשיו הוא כ-14 וחצי מיליארד שקלים.

מירב בן ארי: אז אני רוצה להגיד לך משהו.

מירב בן ארי: בגלל שהיה לי ארבע שנים עם שר אוצר.

מירב בן ארי: מיליארד וחצי זה לא גידול משמעותי.

מירב בן ארי: זה לא.

מירב בן ארי: זה גידול.

מירב בן ארי: זה לא גידול משמעותי.

מירב בן ארי: אתה יכול לספר את זה אולי פה לחברי כנסת אחרים.

מירב בן ארי: אני יודעת מה זה מיליארד שקלים.

מירב בן ארי: זה שר האוצר קם בבוקר, מתעטש על זה.

מירב בן ארי: תאמין לי, הייתי שם ארבע שנים.

מירב בן ארי: הדבר הכי חשוב היום במדינת ישראל זה ביטחון פנים.

מירב בן ארי: הכי חשוב.

מירב בן ארי: אין דבר שיותר מסכן אזרחים יום יום.

מירב בן ארי: מהגברת שיוצאת לרוץ ונתקלת בשב"ח עד האדון שגר בלוד ויורים לו לתוך הבית.

מירב בן ארי: או הגברת שמסתובבת בעומר ויורים עליה מתל שבע או מכסייפה, תסלחו לי אם לרגע התבלבלתי בלוקיישן המדויק של מאיפה יוצא תת המקלע.

מירב בן ארי: אין דבר יותר חשוב היום מביטחון פנים.

מירב בן ארי: אבל אני הבנתי את זה, ואני כולה פה שלושה חודשים בוועדה הזאת.

מירב בן ארי: זאת ספינה.

מירב בן ארי: שצריך עכשיו להזיז אותה.

מירב בן ארי: וצריך להזיז אותה.

מירב בן ארי: כי כשצה"ל בא לוועדת חוץ וביטחון ואומר אני צריך איזה רחפן או איזה משהו זורקים עליו איזה 6 מיליארד.

מירב בן ארי: וכשמשטרה באה ואומרת חסר לי שוטרים, כי הוא נמצא בתחנת משטרה והוא צריך לשלוח מישהי שמאיימת להתאבד, כי פגעו בה מינית, הייתה פה בשבוע שעבר.

מירב בן ארי: ובמקביל הוא צריך להסתכל על מצלמות של פעוטון שמתעללים שם בילד ובמקביל הוא צריך ללכת ולפתור בעיה של אלימות בתוך המשפחה.

מירב בן ארי: אז לא, מיליארד וחצי זה לא גידול.

מירב בן ארי: כל הזמן מדברים על הקורונה והקורונה.

מירב בן ארי: הבעיה הכי גדולה במדינה הזאת זה ביטחון פנים.

מירב בן ארי: זה המחלה, זה המגיפה שאנחנו לא מצליחים.

מירב בן ארי: אז מיליארד וחצי אביה זה לא.

מירב בן ארי: עכשיו, כשבאתי לפה לפני שלושה חודשים נכנסתי לתוך התקציב.

מירב בן ארי: והנה אני אומרת לך, ואני מבטיחה לך, פה זה גם חתום, אנחנו נילחם בתקציב של 2023 בשביל המשטרה.

מירב בן ארי: לא יהיה מיליארד שקלים.

מירב בן ארי: שוטר שקם בבוקר ומסכן את החיים שלו כל יום מקבל 7,000 שקלים?

מירב בן ארי: זה תעודת עניות של המדינה הזאת.

מירב בן ארי: תעודת עניות.

מירב בן ארי: עכשיו, אני גם לא מאשימה אותך, אתה מכיר אותי, אנחנו עובדים ביחד.

מירב בן ארי: אתה עושה את התפקיד שלך.

מירב בן ארי: אבל יהיו כאן בלוק של חברי כנסת, תסלחו לי חברי אופוזיציה, הם חשובים, אבל צריך פה חברי קואליציה, שיגידו אנחנו לא נרים את היד על תקציב מדינה שמעלה את המשטרה במיליארד שקלים.

מירב בן ארי: לא יקרה.

מירב בן ארי: איזה משטרה?

מירב בן ארי: ביטחון פנים.

מירב בן ארי: מיליארד וחצי לכל ביטחון פנים, סליחה.

מירב בן ארי: המשטרה לא קיבלה מיליארד וחצי.

אביה פרון: רק למשטרה יש מיליארד וחצי.

מירב בן ארי: עזוב, אני זורמת איתך.

מירב בן ארי: עזוב, עזוב, מיליארד וחצי שקלים למשטרה.

מירב בן ארי: זה לא גידול.

מירב בן ארי: ויש כאן משרדי ממשלה שגדלו בצורה מטורפת בלי פרופורציה.

מירב בן ארי: וכאן יש משרד שפשוט לא גדל.

מירב בן ארי: בגלל זה שאלתי אותך, כי ראיתי מה קרה פה בשלוש שנים האחרונות.

מירב בן ארי: זה לא גידול.

מירב בן ארי: זה לא גידול, בטח לא בהתמודדות של המשטרה.

מירב בן ארי: וזו הערת אגב שלי לדיון הזה.

מירב בן ארי: שיש כאן דברים שצריך לשנות.

מירב בן ארי: אנחנו פשוט הקואליציה נכנסה פה מהר לאישור תקציב.

מירב בן ארי: כי רצינו באמת שהממשלה תתקדם וזה.

מירב בן ארי: אבל ככל שאנחנו נחשפים יותר, וגם לא הכרנו.

מירב בן ארי: גם אני לא הכרתי את ההתמודדויות של המשטרה.

מירב בן ארי: היום כשאני נמצאת ביחידה, ביום חמישי עולה ליחידה בקרית שמונה ליגל ורואה כמה נשק החיזבאללה מכניס.

מירב בן ארי: איך הוא אמר לי השוטר?

מירב בן ארי: תמיד היה אלימות במגזר הערבי, אבל זה היה אלות, זה היה סכינים.

מירב בן ארי: עכשיו כל הנשק שנכנס מהצפון במה שנקרא בלי שום בעיה, כי יש שם 30 לוחמי משטרה ביגל, איך הוא אמר לי?

מירב בן ארי: אקדח לא מפספס, אקדח הורג.

מירב בן ארי: ואם אנחנו משאירים פה כמה קצוות ושם כמה קצוות אנחנו משלמים על זה.

מירב בן ארי: ואגב, זה עולה לנו הרבה יותר כסף.

מירב בן ארי: הרבה יותר כסף להתמודד.

מירב בן ארי: אבל זאת הערה שלי, כי כל הזמן מדברים.

מירב בן ארי: לא דיברתי מילה.

מירב בן ארי: פשוט מדהים אותי האירוע הזה.

מירב בן ארי: אבל בסדר, אנחנו גם לומדים.

מירב בן ארי: אנחנו לומדים את התחום הזה.

מירב בן ארי: ואנחנו לומדים את האירוע הזה וזה לא יישאר.

מירב בן ארי: אבל רגע, אני גם לא מאשימה אותך.

מירב בן ארי: יש כאן אירוע ענק עם המשרד לביטחון פנים ואנחנו כחברי כנסת נאבק עליו בתקציב הבא ואני בטוחה שגם אתה תהנה מזה, אני בטח לא מאמינה שאתה נגד.

מירב בן ארי: אתה מבין את האירוע.

מירב בן ארי: וכשבאים חברי כנסת ואומרים למשטרה אבל כמה אתם צריכים?

מירב בן ארי: כמה אתם צריכים?

מירב בן ארי: והמשטרה עומדת ואומרת תראו, יש לנו יעד של 5,000.

מירב בן ארי: אבל הם קצת חוששים, כי הם אומרים אוקיי, אנחנו צריכים לזה כסף.

מירב בן ארי: בשביל זה יש פה חברי כנסת.

מירב בן ארי: זה התפקיד שלהם בדיוק בתקציב הבא, בדיוק בשביל זה.

מירב בן ארי: וזה הערת אגב על העניין הזה.

מירב בן ארי: וגם הנקודה שלך ברורה.

מירב בן ארי: אבל בואי, את דיברת כל כך מדהים אביגיל.

מירב בן ארי: איך מרגי פעם אמר לי כשהייתי איתו בוועדת חינוך?

מירב בן ארי: תפרשי בשיא.

מירב בן ארי: באמת, דיברת מדהים.

מירב בן ארי: אני רוצה לשמוע את מאיר מתנועת רגבים.

מירב בן ארי: בבקשה מאיר.

מאיר דויטש: תודה רבה.

מאיר דויטש: גברתי יושבת הראש, דבר ראשון אני רוצה שוב פעם להודות לך על סדרת הדיונים הקריטית לביטחון.

מאיר דויטש: אני כנציג של הציבור.

מאיר דויטש: כי אנחנו בציבור מרגישים לא בטוחים בשנים האחרונות ועוד מעט ניגע בזה.

מאיר דויטש: אבל בסוף כולנו מכירים את הטבלה של מאסלו, כולנו יודעים שבסוף הבייסיק זה המשכורת.

מאיר דויטש: אבל בסוף אנחנו גם יודעים - - -

מירב בן ארי: לא, חשבתי פירמידת הצרכים של מאסלו אתה מדבר איתי על הביטחון.

מאיר דויטש: הביטחון הפיזי ואז המשכורת, נכון.

מאיר דויטש: מעל המשכורת יש לנו הערכה וכבוד ואז יש את המימוש העצמי.

מאיר דויטש: אבל בסוף כולנו יודעים שגם אנשים במשטרה זה אנשים ערכיים.

מאיר דויטש: רובם זה אנשים שרוצים לעשות טוב, אכפת להם.

מאיר דויטש: זה חבר'ה שבאמת מוכנים, אני בטוח, כמו בכל מקום, מוכנים לקבל קצת פחות אם הם מרגישים שבאמת עודים, הם מצליחים.

מאיר דויטש: שהם מביאים תוצאות.

מאיר דויטש: שיש להם כבוד והערכה.

מאיר דויטש: הם מוכנים להרוויח אפילו פחות אם הם מרגישים את הסיפוק הזה של השליחות שלהם.

מאיר דויטש: וכולנו ככה, כן?

מאיר דויטש: אני חושב שכל מי שמסביב לשולחן מרגישים את התחושה הזאת.

מאיר דויטש: הדיון הזה שמתקיים פה צריך להיות, לטעמי, בקבינט המדיני ביטחוני, האירוע הזה.

מאיר דויטש: כי בסוף מה שגרם לנו לבוא לדיון הזה, זה לא השכר.

מאיר דויטש: וזה חשוב, עוד פעם, השכר חשוב.

מאיר דויטש: אבל מה שגרם לנו זה בגלל מה שנאמר פה.

מאיר דויטש: שוטרים, אולי זה לא המון, אולי זה לא הרוב.

מאיר דויטש: רוב השוטרים שאולי פרשו אולי פרשו בגלל שכר.

מאיר דויטש: אבל מספיק שיש עשרה שוטרים, 20 שוטרים שפרשו בגלל שהם לא מצליחים לעמוד במשימה.

מאיר דויטש: וחבר'ה, טוב למדינת ישראל 20 שוטרים שפורשים, שמתפטרים בגלל התחושה הזאת מאשר 10,000 שוטרים שנשארים למרות שהם לא מצליחים לעמוד במשימה.

מאיר דויטש: אז הדיון לא צריך להיות רק על השכר.

מאיר דויטש: אלא אם השוטרים מרגישים שהם מצליחים לעמוד במשימה.

מאיר דויטש: ולצערי, אנחנו לא נקבל את התשובה מאנשים שיושבים פה.

מאיר דויטש: אלא שבגלל בסוף השוטר בשטח, בדרך כלל הדרגים הזוטרים יותר הם אלה שנתקלים.

מאיר דויטש: שבוע שעבר אם אני לא טועה זה היה בתראבין, שוטרים סמוים שעשרות אנשים תוקפים אותם והם עומדים חסרי אונים.

מאיר דויטש: עכשיו, הבעיה זה לא, מתוך עשרות הפורעים שתקפו אותם - כמה מהם נעצרו?

מאיר דויטש: כמה הוגשו נגדם כתבי אישום?

אמיר אוחנה: ואם נעצרו, כמה נשארו במעצר?

מאיר דויטש: כמה נשארו במעצר.

מאיר דויטש: כמה בסוף, בסוף התהליך בעוד שנה, שנתיים, 10 שנים, בסוף התהליך המשפטי, כמה מהם יישארו במאסר?

מאיר דויטש: אבל זה האירוע שלדעתי, זה לא המשטרה, כן?

מאיר דויטש: מדובר פה בגורמים אחרים.

מאיר דויטש: אם זה משרד האוצר ואם זה משרד המשפטים והפרקליטות ושירות בתי הסוהר.

מאיר דויטש: יש פה המון המון גורמים שבסוף השוטר בקצה הוא תלוי בגורמים האלה ביכולת שלו לבצע את המשימה.

מאיר דויטש: כי כל האירועים שעלו לתקשורת בשנים האחרונות המשטרה עשתה עבודה נהדרת.

מאיר דויטש: עצרה אותם.

מאיר דויטש: מי שפלש לבסיס נבטים, וזה שאנס את הילדה.

מאיר דויטש: וזה שגנב את הארנק מהמפורסמים.

מאיר דויטש: כל המקרים שלפחות הגיעו לתקשורת, טופלו על ידי המשטרה.

מאיר דויטש: אבל כשזה מגיע לבתי המשפט הם משוחררים.

מאיר דויטש: אז השוטר בקצה הוא מתוסכל.

מאיר דויטש: הוא אומר בשביל מה לי להשקיע?

מאיר דויטש: השקעתי את המארבים ואת המשאבים וסיכנתי את החיים שלי וירו עליי.

מאיר דויטש: ועצרתי את הבן אדם בסוף.

מאיר דויטש: אבל העבריין משוחרר.

מאיר דויטש: זה יוצר תסכול מטורף אצל השוטרים ואני חושב שזה הדיון החשוב, כי זה מה שמעניין אותנו האזרחים.

מאיר דויטש: אותנו האזרחים, רק עוד משפט אחד.

מירב בן ארי: אז אוקיי, תסכם ואני אגיד לך משהו על העניין הזה.

מאיר דויטש: רק משפט אחד.

מאיר דויטש: התחושה שלי ושל הסובבים שלי, השירותיות של המשטרה עלתה באופן קיצוני בשנים האחרונות.

מאיר דויטש: אנחנו מתקשרים 100 עונים בצורה ישירה וטובה.

מאיר דויטש: ואחר כך מתקשרים לשאול האם קיבלנו מענה כמו שצריך.

מאיר דויטש: השירותיות טובה.

מאיר דויטש: אבל התפקוד הוא נמוך.

מאיר דויטש: בגלל שהתקשרתי לשוטר כדי לדווח על משהו שנגנב, אז עונים לי מאוד יפה ומגיע זה, אבל הרכב לא חזר, האופניים לא חזרו.

מאיר דויטש: התחושה הזאת היא התסכול.

מאיר דויטש: ואני רוצה לבקש מיושבת הראש אם אפשר לקיים דיון המשך.

מירב בן ארי: אני יכולה להגיד לך שאנחנו מתכננים שבוע הבא להביא, תשמעי גם את זה את לאה.

מירב בן ארי: בשבוע הבא יהיה כאן דיון ביום שני על המדדים לטיפול בפשיעה במגזר הערבי.

מירב בן ארי: זה משהו שהובטח לנו על ידי המשרד לביטחון פנים.

מירב בן ארי: שתוך 45 יום מהדיון הקודם על הפשיעה יהיה מדדים.

מירב בן ארי: עכשיו, למה אני אומרת את זה לך?

מירב בן ארי: כי חלק מהתכנית של מסלול בטוח זה גם בתי המשפט וגם פרקליטות.

מירב בן ארי: והם צריכים לפני הדיון בשבוע הבא להכין בעצם את אותם מדדים שלהם על איך הם מתמודדים עם הפשיעה.

מירב בן ארי: כי כל מה שאמרת, הכל נכון.

מירב בן ארי: ובסוף אותו לוחם מהמשטרה שהגעתי אליו גם בדרום, רוב הסיורים שלי.

מירב בן ארי: הוא אמר לי מירב, בסוף אני עושה, ויש לנו את הציוד הכי טוב ועצרנו אותו וזה.

מירב בן ארי: אבל בסוף כמובן אני עוד פעם רואה אותו בשטח.

מירב בן ארי: אגב, גם בצפון.

מירב בן ארי: הרצידיביזם חוזר.

מירב בן ארי: זה לא שהוא מסיים את הסחר באמל"ח והוא הולך אחרי זה לעבוד, לא יודעת מה, בקניון.

מירב בן ארי: לא.

מירב בן ארי: לכן חלק מהאירוע יהיה גם בתי המשפט והפרקליטות.

מירב בן ארי: וזה יהיה בשבוע הבא בהצגה של המדדים של הפשיעה.

מירב בן ארי: אז מה שנקרא stay tune, כי אנחנו עוד שם ואנחנו גם מבינים, הוועדה הזאת מבינה את האירוע עם בתי המשפט והפרקליטות.

מירב בן ארי: גם ממה שאנחנו שומעים בשטח מהחיילים.

מירב בן ארי: שיקלי קודם, כי הוא מחכה כבר מלא זמן.

עמיחי שיקלי: אז אני חושב, קודם כל, מצטער שלא הייתי בכל הדיון.

עמיחי שיקלי: אני חושב שהיעד של כל מי שיושב כאן בחדר הוא אחד: משטרה שהיא משטרה אפקטיבית, שהיא משטרה חזקה, חותרת למגע ומרתיעה עבריינים.

עמיחי שיקלי: נותנת ביטחון לאזרחים במדינה.

עמיחי שיקלי: גם ביטחון לחיים של אנשים וגם ביטחון לרכוש.

עמיחי שיקלי: ובאותה נשימה שאנחנו מדברים על זה, אני חושב שאין לטשטש את העובדה שמשטרת ישראל ויחד איתה גם שב"ס הם חווים היום משבר שהוא משבר משמעותי.

עמיחי שיקלי: ולשמחתנו, כיאה למדינה דמוקרטית, בתוך הדבר הזה, בתוך האירוע הזה, גם בולטים עיתונאים שהם עיתונאים שהם בעיניי ראוי לציין אותם שהם עושים עבודה אמיצה.

עמיחי שיקלי: כמו לירן לוי וכמו בר שם אור והצינור, וחושפים אותנו לנתונים שהם נתונים מאוד מאוד קשים.

עמיחי שיקלי: גם לגבי מה שקורה בתוך משטרת ישראל.

עמיחי שיקלי: ואני חושב שצריך להסתכל למציאות הכואבת הזאת בעיניים ולשים אותה פה על השולחן.

עמיחי שיקלי: היה פה דיון שעסק, וזה חוזר על עצמו הרבה פעמים כשמדברים, על היבטים של שכר ומדברים על היבטים של כוח אדם באופן רחב.

עמיחי שיקלי: אבל יש משפט בניהול עסקים שאני מאוד אוהב אותו, culture eats strategy for breakfast.

עמיחי שיקלי: התרבות אוכלת אסטרטגיה לארוחת בוקר.

עמיחי שיקלי: ובסופו של דבר הדיונים האלה על כמה כסף וכו', בעיניי זה בסופו של דבר לא מספר את הסיפור האמיתי על מה שקורה במשטרת ישראל.

עמיחי שיקלי: וכשאנחנו רואים עלייה של כ-50% בנתונים על עזיבה, זה לא נתונים שהם נתונים מעודדים.

עמיחי שיקלי: אלה נתונים שהם נתונים דרמטיים.

עמיחי שיקלי: ואני ממה שאני לומד ומכל החומרים שאנחנו רואים אותם, גם בתקשורת וגם בדיונים של שומר החומות, אני לא חושב שזה קשור לשכר.

עמיחי שיקלי: אלא זה קשור למוטיבציה ולתחושה.

עמיחי שיקלי: אנשים רוצים להיות חלק מארגון שהוא ארגון מנצח, מארגון שהוא חותר למגע.

עמיחי שיקלי: ארגון שיש משמעות, מארגון שיש לך גיבוי.

עמיחי שיקלי: ולצערי, אני חושב שהדבר הזה הוא לא מה שאנחנו רואים.

עמיחי שיקלי: אני רוצה לתת רק דוגמה אחת של חצי שנייה, מתוך הכתבה, של שוטר שמדבר על מה קורה בכפר ששורפים תחנת משטרה.

עמיחי שיקלי: איך הדברים מתנהלים.

עמיחי שיקלי: תקשיבו.

עמיחי שיקלי: (מושמעת הקלטה)

מירב בן ארי: לא מבינים שום דבר.

מירב בן ארי: בוא אני אעצור אותך.

מירב בן ארי: קודם כל, אתה לא משמיע הקלטות בוועדה.

מירב בן ארי: רגע.

עמיחי שיקלי: הוא אומר את הדבר הבא.

מירב בן ארי: לא, לא.

מירב בן ארי: וגם יש פרוטוקול שלא מבינים שום דבר ממה שזה.

מירב בן ארי: תן בדקה את מה שרצית להגיד.

עמיחי שיקלי: דוגמה אחת.

עמיחי שיקלי: נותן את הדוגמה שרציתי לומר.

עמיחי שיקלי: באים אנשי משטרה, שלוש דוגמאות: אחת, באים שורפים ניידות כפר.

עמיחי שיקלי: עוצרים את האנשים ואז נותן מפקד התחנה הוראה, הנחיה לשחרר את העצורים, כיוון שיש התפרעות בכפר.

בועז גולדברג: אדוני היה שם?

בועז גולדברג: אדוני היה שם?

עמיחי שיקלי: זה עדויות של אנשים שלך.

בועז גולדברג: אדוני היה שם?

בועז גולדברג: אנשים שלי?

בועז גולדברג: אנשים שלי?

בועז גולדברג: לא ראיתי אותם.

עמיחי שיקלי: כן, שוטרים שמתראיינים.

בועז גולדברג: אדוני היה שם?

עמיחי שיקלי: הקלטת קשר.

מירב בן ארי: בועז.

מירב בן ארי: בועז, אתה תענה.

מירב בן ארי: עד עכשיו ענית לכל מה שעלה כאן.

עמיחי שיקלי: שוטרים שמדווחים שהם יצאו מחופשים.

מירב בן ארי: תן לו לסיים.

מירב בן ארי: בגלל זה אני לא הבאתי את הדיון לשם.

עמיחי שיקלי: שוטרים שמדווחים שהם נסעו מחופשים לערבים בשיירות מחשש לנסוע בניידות ולהיות מזוהים כשוטרים פן יבולע להם.

עמיחי שיקלי: זה באירועי שומר החומר.

עמיחי שיקלי: ובעכו הוראה שלא להיכנס לעיר העתיקה.

עמיחי שיקלי: וזה בזמן ששם מלון עולה באש ונרצח שם פרופ' הרב אבן ונותנים הוראה לא להיכנס לעיר העתיקה.

עמיחי שיקלי: ולמיטב ידיעתי גם עד לרגע זה לא חודשה נקודת המשטרה גם בעכו העתיקה.

עמיחי שיקלי: ותוסיפי לזה דבר אחרון, מה שראינו עם המג"בניקים, שמזומנים אחרי ירי במחבל, ירי מוצדק כאין כמותו, לחקירה במח"ש.

מירב בן ארי: כן, אבל הוא לא הכתובת.

עמיחי שיקלי: אני אוסף את כל הדברים האלה ואומר או, אז מה המסר לשוטר בשטח?

עמיחי שיקלי: יש גיבוי?

עמיחי שיקלי: יש נכונות לחתור למגע?

עמיחי שיקלי: הנשק שקיבלנו.

עמיחי שיקלי: במה מתפארים?

עמיחי שיקלי: בזה שנעשה שימוש באלות.

עמיחי שיקלי: אז אני חושב שהבעיה היא יותר עמוקה.

עמיחי שיקלי: ונכון, זה קשור בקשר סינרגי למה שקורה במערכת המשפט, למה שקורה בפרקליטות.

עמיחי שיקלי: אין מה לעשות, בלי המערכת הזאת אי אפשר יהיה לתת גיבוי מלא לשוטרים.

עמיחי שיקלי: אבל איך אומרים?

עמיחי שיקלי: Houston we have a problem.

עמיחי שיקלי: תודה.

מירב בן ארי: מה רצית להעיר?

בועז גולדברג: אפשר לענות?

מירב בן ארי: בועז, כן, בבקשה.

בועז גולדברג: אחד, קשה לי להשיב לדברים בעלמא.

עמיחי שיקלי: לא בעלמא, כל הקלטות של שוטרים.

בועז גולדברג: לא הפרעתי לך.

בועז גולדברג: אמנם בהתחלה הלהבת אותי, אבל עכשיו נרגעתי אחרי שהגברת הרגיעה אותי אז נרגעתי.

בועז גולדברג: אחד, קשה לי להשיב לדברים בעלמה.

בועז גולדברג: כשאנשים מטיחים רפש, בין אם חלקו נכון ובין אם לאו.

בועז גולדברג: אני לא מתייחס לאירוע הזה.

בועז גולדברג: יש לנו משטרה שעובדת קשה מאוד.

בועז גולדברג: נמצאת בכל מקום.

בועז גולדברג: הייתה בכל מקום בשומר החומות.

בועז גולדברג: במלון בעכו נכנסו וחילצו כשהמלון נשרף.

בועז גולדברג: בכל אירוע יורים - - -

עמיחי שיקלי: מעט מידי, מאוחר מידי.

בועז גולדברג: אי אפשר להיות בכל מקום, לצערי.

בועז גולדברג: יורים, אנחנו נמצאים.

בועז גולדברג: אירועים קשים, אירועים קלים, נמצאים ונותנים מענה מצוין.

בועז גולדברג: הכי טוב שיש?

בועז גולדברג: לא.

בועז גולדברג: הכי מספיק?

בועז גולדברג: לא.

בועז גולדברג: כי אנחנו לא יכולים להיות בכל מקום.

עמיחי שיקלי: אנשים נהרגו, אנשים נפצעו אנוש בלינצ'ים.

בועז גולדברג: אנשים נהרגו, שנייה.

עמיחי שיקלי: הייתי מצפה לנימה קצת יותר, לטון קצת יותר כבד משקל.

עמיחי שיקלי: התפקוד בשומר חומות היה על הפנים.

בועז גולדברג: התפקוד בשומר חומות בשעות הראשונות לקח זמן להתארגן.

בועז גולדברג: לאחר מכן היה תפקוד מצוין, מהיר.

בועז גולדברג: כמי שהיה גם באירועי אוקטובר 2000 ולא יודע מה אדוני, איפה היה, שירות צבאי, אני לא נכנס, לא בוחן אף אחד.

עמיחי שיקלי: סיירת גולני, אם זה בסדר מבחינתך.

בועז גולדברג: זה בסדר גמור.

בועז גולדברג: גם הבן שלי השלישי היה בסיירת גולני, השני באגוז.

בועז גולדברג: ועדיין אני אומר, נותנים מענה מצוין.

בועז גולדברג: נמצאים בכל מקום.

בועז גולדברג: מי שאומר שאנחנו לא נמצאים בכל מקום משקר.

עמיחי שיקלי: כביש באר שבע ערד היה חסום להרבה יותר מידי זמן ולא אמור להישאר עוד.

עמיחי שיקלי: אז זה לא היה כמו שצריך.

עמיחי שיקלי: ובגוש שגב, במשך שבוע וחצי אנשים חששו לצאת.

עמיחי שיקלי: נסעו בשיירות בגוש שגב בגליל.

עמיחי שיקלי: בוא לא נייפה את המצב.

מירב בן ארי: בסדר.

מירב בן ארי: לא, לא, לא, שנייה.

מירב בן ארי: שנייה.

מירב בן ארי: אני לא פותחת כאן דיון על שומר חומות.

מירב בן ארי: זה היה בשבוע שעבר, זה ימשיך להיות.

עמיחי שיקלי: יש קשר בין האירועים, זו הנקודה היחידה.

מירב בן ארי: לא, לא.

מירב בן ארי: אני ממש מבקשת.

מירב בן ארי: אני לא באירוע הזה.

מירב בן ארי: אני באירוע של ההתפטרויות.

מירב בן ארי: ברור לי שהיו אירועים שבהם שוטרים הרגישו, ברור לי.

מירב בן ארי: הרי בסופו של דבר גם כשראינו את איעד מפקד תחנת עכו בא ואומר שכל הכוחות שלו היו ברמדאן בירושלים והוא נשאר עם תשעה שוטרים, אז מן הסתם הוא לא יכול לתת מענה.

מירב בן ארי: אבל זה הכל נמצא אצלי באותו אירוע שבו חייבים להגדיל את המשטרה.

מירב בן ארי: כי אם כל רמדאן תמשיכו לשלוח את כל הלוחמים אל ירושלים, מן הסתם בערים שהן מורכבות ובעייתיות יהיה חוסר.

מירב בן ארי: וזה מה שאנחנו מנסים להגיד כאן.

מירב בן ארי: ואותו דבר, זו גם הסיבה שלא יכלו להגיע ללוד לכל בית שקיבל בקת"ב.

מירב בן ארי: וקיבלו בקת"בים לתוך הבית.

מירב בן ארי: כי לא היה.

מירב בן ארי: לכן אני אומרת, האירוע הזה הוא אירוע שבו אנחנו צריכים לחזק את המשטרה.

מירב בן ארי: תדע לך שאני התחלתי את שומר חומות, הייתי בעמדה שכל הזמן אומרת איפה המשטרה, איפה המשטרה?

מירב בן ארי: אבל ככל שאתה מכיר ומבין, אתה מבין שהמשטרה נשארה לבד.

מירב בן ארי: בהתחלה שקלי ואני אמרנו רגע, למה לא הביאו פלוגה משרגא?

מירב בן ארי: הוא היה בסיירת גולני, הייתי גם בחטיבה.

מירב בן ארי: ואז ככל שאתה מכיר, אתה אומר לא, חיילים בכלל לא צריכים להתמודד עם אזרחים באירועים כאלה.

מירב בן ארי: מי שהיה צריך להיות זה שוטרים.

מירב בן ארי: למה הימ"מ בשומר חומות, כל הימ"מ היה על הגבול בעזה ולא חלק מהם בא לתגבר?

מירב בן ארי: אבל זה שאלות שאנחנו צריכים, נכון, כי הם היחידה של בני ערובה והיה חשש ממנהרות.

מירב בן ארי: הכל בסדר, אני כבר מכירה את הפרטים.

מירב בן ארי: ועדיין, באירועים מורכבים אנחנו צריכים לתגבר את המשטרה.

מירב בן ארי: ולכן אנחנו עושים את זה גם עם ועדת חוץ וביטחון להעביר מילואים למג"ב.

מירב בן ארי: גם לוודא שכל מילואימניק שמשתחרר ממג"ב יהיה.

מירב בן ארי: אבל בסופו של דבר, אם שוטר נשאר לבד בחזית מול עשרות רעולי פנים, אני מבינה גם את התחושה של השוטר שבא ואומר אוקיי, אין לי כאן ביטחון בתפקיד שלי.

מירב בן ארי: אז עם כמה שאנחנו מנסים, אם בסוף כדי להתמודד עם הוונדליזם בכבישי הדרום סגרו את הכביש, זה אומר שאין לנו מספיק כוח להיכנס שם לכפר ולחסל את ההתנגדות.

מירב בן ארי: אז במקום זה הורידו עמודי חשמל.

מירב בן ארי: שזה מטורף להוריד עמוד חשמל, זה מטורף.

מירב בן ארי: אבל בגלל שפרץ סגן מפקד המחוז סגר, ובצדק, כי זה מה שהיה באותו רגע.

מירב בן ארי: במקום לפוצץ מכוניות פוצצו עמודים.

מירב בן ארי: אתה לא מבין, אנחנו אתכם באירוע הזה.

מירב בן ארי: כששקלי בא ואומר אנחנו רוצים משטרה חזקה ובטוחה, זה שלשוטר ידע שיש לו גיבוי כשהוא הולך להתמודד איתם.

מירב בן ארי: ולדעתי, לכן אנחנו כולנו באותו אירוע.

עמיחי שיקלי: גם סיווג האירועים, לא הפרת סדר אלא טרור.

עמיחי שיקלי: כשזה טרור, טרור.

בועז גולדברג: עוד פעם, אני לא אוהב את ההתעסקויות במסווגים ככה, מסווגים אחרת.

עמיחי שיקלי: זה שורש העניין.

בועז גולדברג: לא, זה שורש העניין לטעמך.

עמיחי שיקלי: זה שורש העניין.

עמיחי שיקלי: אבל לדעתי, אם אתה באגף משאבי אנוש אז תתמקד בזה ומי שאחראי על לחימה יתמקד בזה.

מירב בן ארי: לא, לא, לא.

בועז גולדברג: אדוני, בוא, - - -

מירב בן ארי: לא, אתה, זו הערה שהיא ממש לא לעניין ובטח שאתה לא מכיר אותו.

מירב בן ארי: אתה גם לא מכיר אותו, אז בוא.

עמיחי שיקלי: למה לחמוק מדיון בסיווג?

מירב בן ארי: זה לא קשור.

עמיחי שיקלי: אם אתה אומר לשוטר שהוא הולך להפרת סדר ושאית

עמיחי שיקלי: מר בן גביר אחראי לאינתיפאדה ושיש ניצים משני הצדדים, אז אתה מכניס אותו לבלבול, עוד לפני שהוא יצא למשימה.

עמיחי שיקלי: ואם אתה אומר לו למולך אויב, התקוממות לאומנית, אז הוא יפתור את זה כמו שצריך.

מירב בן ארי: לא, לא, זהו, סיימת.

מירב בן ארי: בועז, הערה אחרונה שלך.

מירב בן ארי: ואני רוצה לעבור לדוד.

בועז גולדברג: אני רוצה להתנצל בפני חבר הכנסת שגדלתי במשרד בימ"מ.

מירב בן ארי: בגלל זה אמרתי שההערה הזאת מיותרת.

מירב בן ארי: אבל עזוב, אני יודעת את זה עוד לפני.

עמיחי שיקלי: המשרד זה חשוב, אבל זה לא השטח.

בועז גולדברג: אני אגיד שתי מילים, אני אגיד שתי מילים.

מירב בן ארי: זה לא קשור, זו הערה מיותרת.

מירב בן ארי: מיותרת.

מירב בן ארי: ואתה יודע שאני תמיד איתך, זה לא לעניין.

מירב בן ארי: מה זה משאבי אנוש, תתמקד במשאבי אנוש?

עמיחי שיקלי: זה היה בתגובה.

מירב בן ארי: בוא, אנשים גדלו בתוך המשטרה, מיחידות לוחמות.

מירב בן ארי: הגיעו לאן שהגיעו.

עמיחי שיקלי: אבל באמת אני אומר, זה כמו שעכשיו זה - - -

מירב בן ארי: אבל זה לא רלוונטי.

עמיחי שיקלי: זה כן רלוונטי, זה לא התפקיד שלו.

מירב בן ארי: לא, זה לא.

מירב בן ארי: ואתה יודע שאני בדרך כלל מסכימה איתך.

מירב בן ארי: זו הערה מיותרת.

עמיחי שיקלי: זה לא התפקיד שלו.

עמיחי שיקלי: הוא לא ראש אג"מ.

מירב בן ארי: סליחה.

מירב בן ארי: בבקשה.

בועז גולדברג: שני דברים אני אגיד: אחד, אנחנו נמצאים בכל מקום, לא כל הזמן.

בועז גולדברג: ומשתדלים להגיע לכל האירועים.

בועז גולדברג: יש סיבות, אמר חבר הכנסת, אנחנו לא מטאטאים את הסיבות, הקראנו אותם קודם.

בועז גולדברג: לא יודע אם הוא היה בשלב הזה, אם הוא היה או לא היה.

בועז גולדברג: דיברנו על שחיקה, דיברנו על עומס עבודה גבוה.

בועז גולדברג: דיברנו על שעות, דיברנו על קושי לאזן.

בועז גולדברג: דיברנו גם על חלק מהמקומות העדר גיבוי ממפקדים.

בועז גולדברג: דיברנו על חלק מהמקומות שהשוטרים מרגישים לא נוח מספיק.

בועז גולדברג: וזה בעיות פנימיות שלנו שלהן אנחנו עושים טיפול יסודי.

בועז גולדברג: מטפלים בעניין הזה, לא מטאטאים שום דבר.

בועז גולדברג: ועדיין, כשאנחנו בוחנים למה אנשים רוצים להישאר אצלנו בארגון, בסקר האחרון שהסתיים עכשיו, לפני כמה ימים, 50% אומרים תחושת שליחות בתפקיד או רצון לתרום לביטחון האזרחים במדינה.

בועז גולדברג: עניין וסיפוק, יציבות תעסוקתית, גאווה והשתייכות לארגון.

בועז גולדברג: נכון, עוזבים אותנו 608 איש, אמרנו ב-2021.

בועז גולדברג: 2022 אנחנו מקווים שיהיו לנו פחות מתפטרים.

בועז גולדברג: הצפי נראה שלפחות תהיה אותה כמות.

בועז גולדברג: אנחנו מקווים שהיא לא תעלה, למרות, אמרתי, מצבים עולמיים וכל מה שמתבטא בזה.

בועז גולדברג: ועדיין אנחנו צריכים לעשות מהלכים פנימיים שלנו לשפר את מה שאנחנו כארגון נותנים לשוטרים שלנו כדי שהם יתנו החוצה יותר טוב.

מירב בן ארי: תודה רבה.

מירב בן ארי: דוד מזרחי, בבקשה.

דוד מזרחי: ברשותה של גברתי, מאחר ודוד סיטון יותר מבוגר ממני והוא ידבר מהרגש ומהלב ואני מהראש, אז הוא יתחיל.

דוד מזרחי: אנחנו נשלים אחד את השני.

מירב בן ארי: אין בעיה.

דוד ביטן: שלום גברתי יושבת הראש.

דוד ביטן: שמי דוד סיטון.

דוד ביטן: אני מהפורום של השוטרים, הסוהרים והגמלאים ברשת.

דוד ביטן: אחד ממנהלי הפורום.

דוד ביטן: ואני פעיל בנושא הזה ברשתות החברתיות, גם בווטסאפ, בכל מיני מקומות.

דוד ביטן: ולידי, ומוביל, וכל משטרת ישראל מכירה אותו, עופר אשקורי, אני למעשה יד ימין שלו.

דוד ביטן: הוא מוביל את כל העסק.

דוד ביטן: אנחנו עובדים ימים כלילות, 24/7 בנושא הזה של השוטרים של מתפטרים, של מצוקות.

דוד ביטן: וגם אם מתקשרים ב-2:00-3:00 לפנות בוקר, הם זוכים למענה.

דוד ביטן: במיוחד של עופר אשקורי.

דוד ביטן: לא שלי כל כך, אבל של עופר אשקורי.

דוד ביטן: זה מלווה אותנו יום ולילה.

דוד ביטן: עכשיו ככה, קודם כל, אני רוצה להעיר הערה אחת פה לגבי שוטרים פר אוכלוסייה.

דוד ביטן: הוא מדבר על 3.5 שוטרים ל-1,000 תושבים, זה כולל את מג"ב.

דוד ביטן: מג"ב זה לוחמים.

דוד ביטן: אף אחד פה לא, זה לכסות, זה לזרות חול בעיניים.

דוד ביטן: לזרות חול בעיניים.

דוד ביטן: מג"ב, חייל מתגייס, עושה חצי שנה טירונות, קורס מ"כים בצה"ל, קורס קצינים בצה"ל.

דוד ביטן: בין לבין הוא לומד תפקידי משטרה.

דוד ביטן: הוא יודע לטפל באירוע הכי קטן בתוך תחנת משטרה?

דוד ביטן: לוחם.

דוד ביטן: זו בדיוק הנקודה.

דוד ביטן: 2.5 שוטרים ל-1,000 תושבים.

דוד ביטן: המינימום אם אני לא טועה זה 4.3, הוא אמר 4.5 באיטליה.

דוד ביטן: נכון?

דוד ביטן: אם יש דבר כזה.

דוד ביטן: בנוסף לזה, כמה מאות שוטרים נמצאים בבית מחכים ל-ור"מ.

דוד ביטן: למה הם לא הולכים ל-ור"מ?

דוד ביטן: מאות שוטרים בבית מקבלים משכורת כי אין כסף למשטרה לשלם להם.

מירב בן ארי: מה הם מחכים?

בועז גולדברג: ועדות רפואיות.

דוד ביטן: ועדות רפואיות.

דוד ביטן: ויגיד לי אם אני טועה פה.

דוד ביטן: ואני אלך, כי פה אנחנו מדברים מדוע מתפטרים השוטרים.

דוד ביטן: אז אנחנו מדברים על הרבה דברים.

דוד ביטן: אבל המכלול של למה מתפטרים, אז אם אנחנו נוגעים בגג שכר, למרות שזה אצלי זה שלישי, אבל אנחנו קופצים.

דוד ביטן: 17% ולא סיפרו לך גברתי, שמדובר בעוד 17%.

דוד ביטן: זה 34% של מפוטרים בגג שכר.

רות וסרמן לנדה: זה נכון?

מירב בן ארי: איך הגעת ל-34% תסביר לי.

מירב בן ארי: לא, את לא שואלת אותם.

דוד ביטן: ספר להם.

בועז גולדברג: בוא, אתה תספר.

דוד ביטן: לא, לא, אתה לא עונה לו.

דוד ביטן: אתם לא עונים.

דוד ביטן: שאלתי אותך איך הגעת ל-34%.

דוד ביטן: אתה אומר כאן דברים, תגבה אותם.

דוד ביטן: כן?

דוד ביטן: 17% בחמש שנים הראשונות.

מירב בן ארי: מה זה בחמש שנים הראשונות?

מירב בן ארי: מתי 17% באיזה שנה?

מירב בן ארי: זה לא כל שנה, לא ב-2021, לא ב-2022, לא ב-2023?

דוד ביטן: לא ב-2022 ואז זה מתחיל ורץ.

מירב בן ארי: מתי זה?

דוד ביטן: עוד שנתיים, עוד שלוש.

מירב בן ארי: לא, זה לא עוד שנתיים.

מירב בן ארי: אל תגיד דברים סתם.

דוד ביטן: שלוש.

מירב בן ארי: אתה מדבר איתי על 2025?

דוד ביטן: 2025 ו-2026 ו-2027.

מירב בן ארי: זה לא עוד שנתיים.

מירב בן ארי: ואיך הגעת ל-34%?

דוד ביטן: ו-17% ב-15 שנה.

מירב בן ארי: מה?

דוד ביטן: כן.

מירב בן ארי: איזה 15 שנה?

מירב בן ארי: שאלתי אותו על 2025 הוא לא יודע.

דוד ביטן: אני שאלתי אותו לפני כמה זמן מה קורה עם האחוזים?

דוד ביטן: הוא אומר לי כן, אבל זה לא בדיוק.

דוד ביטן: מה לא בדיוק אחרי 15 שנה?

דוד ביטן: אולי הוא ייתן לנו הסבר?

מירב בן ארי: לא, הוא לא ייתן הסבר, הוא כבר הסביר.

מירב בן ארי: אתה שואל.

מירב בן ארי: אם יהיה לי שאלות, אני אשאל.

דוד ביטן: אני שוחחתי איתו, עם איש האוצר.

דוד ביטן: שוחחתי עם איש האוצר.

דוד ביטן: זה לגבי גם שכר וכדאי מאוד לרדת לעומקו של עניין ולא למה שזורים חול בעינינו.

מירב בן ארי: אף אחד לא זורה חול בעיניי, אוקיי?

מירב בן ארי: אני עברתי על הסכם גג שכר גם לפני הדיון.

דוד ביטן: לגבי השכר על עצמו.

דוד ביטן: 7,000 שקלים, אבל אף אחד לא סיפר שהמשכורת השוטר היא כמו נקניק סלמי שכל הזמן פורסים ממנו.

דוד ביטן: אז אם רק באחרונה אני עד לזה שגמול השתלמות ב' שהיה תוספת לשוטר, כן?

דוד ביטן: זה לא להאמין, זה כמו בשוק עבדים.

דוד ביטן: מודיעים להם מהיום למחר, ממחר אין גמול ב'.

דוד ביטן: תקציב.

דוד ביטן: יש את התמריץ 20% שהיה לאקדמאי.

דוד ביטן: כלאחר יד מודיעים לך מהיום למחרת אין 20%, יש 6%, 8%.

דוד ביטן: רק בדבקים יעודיים.

דוד ביטן: ונמשיך עם השכר של השוטרים.

דוד ביטן: כאשר השכר, ואני פה פונה דוגמה לדרגת הרס"ר.

דוד ביטן: יש רס"ר, רס"ר 3, רס"ר 5.

דוד ביטן: פעם זה היה שנתיים כמדומני וזה הגיע לחמש שנים.

מירב בן ארי: אדוני, לא, לא, תעצור רגע שנייה.

מירב בן ארי: אני לא עושה כאן דיון עכשיו על תנאי שכר של שוטרים.

דוד ביטן: סליחה, את רוצה לבוא?

מירב בן ארי: לא, לא, תקשיב, שנייה.

מירב בן ארי: כשאני מדברת, אתה עוצר.

מירב בן ארי: אין לי כאן דיון לא על השכר, לא על שיטת הסלמי, לא על גמול השתלמות.

מירב בן ארי: סליחה, אתה רוצה לעשות דיון על תנאי שכר של שוטרים?

מירב בן ארי: הנה, אני מזמינה אותך גם אליי, נשב, נדבר ונראה.

מירב בן ארי: ישבתי עם אביגיל, באה ואמרה לי את הדברים שלה, ננסה לעזור.

מירב בן ארי: אני לא עושה כאן דיון.

מירב בן ארי: יש כאן דיון מסוים על התפטרויות במשטרת ישראל שהורחב ממחוז הדרום לבכלל.

מירב בן ארי: לסיבות, לעניינים.

מירב בן ארי: חלק מזה זה כמובן השכר, אבל זה לא דיון על שכר עכשיו של שוטרים.

מירב בן ארי: אתה לא עושה לי גם דיון עכשיו על גמול השתלמות, על זה.

מירב בן ארי: לא רלוונטי בכלל.

דוד ביטן: אני אמשיך.

מירב בן ארי: אם יש לך לעניין של ההתפטרויות, כמו שציינו חברי הכנסת, כמו שהתייחסו מהמשטרה, בבקשה.

דוד ביטן: עומס עבודה.

דוד ביטן: שוטר עובד שבועית 47.5 שעות, בשוק עובדים 42 שעות.

דוד ביטן: כן?

דוד ביטן: אבל במכלול של החודש הם נותנים 60 שעות יותר.

דוד ביטן: אם נחלק אותם לכל השעות שהם עובדים, הם לא מגיעים לשכר המינימום אפילו וזה עוד חומר למחשבה.

דוד ביטן: חוץ מזה, השוטר עומד בעומסי עבודה אדירים.

דוד ביטן: אדירים.

דוד ביטן: כאשר מפקד התחנה, כן?

דוד ביטן: צריך לעמוד ביעדים שלו ואז השוטר, אל תכעסו עליי, כן?

מירב בן ארי: אף אחד לא כועס עליך.

דוד ביטן: לא, לא, אני מדבר על החברים.

מירב בן ארי: אני גם מבינה אותך, אתה זועק מדם ליבך.

מירב בן ארי: פשוט לא רלוונטי לדיון עכשיו.

דוד ביטן: זה חברים.

דוד ביטן: אני יצאתי מהמשטרה, המשטרה לא יצאה ממני.

מירב בן ארי: תקשיב, הכל טוב דוד.

מירב בן ארי: אנחנו מבינים גם את הזעקה.

מירב בן ארי: רק היא לא רלוונטית לדיון הזה.

דוד ביטן: אני מדבר על השוטרים, על העומסים האדירים שהם עובדים.

דוד ביטן: כאשר מפקד התחנה או מפקד המרחב אמור לעמוד ביעד.

דוד ביטן: כי ביעד הזה אם הוא לא יעמוד, הוא יודע יכול להיות שלא יקדמו אותי.

דוד ביטן: אני רוצה להתקדם.

דוד ביטן: זה אין מה לעשות, ככה זה עובד.

דוד ביטן: והשוטר הזה נושא בכל הנטל ואם הוא יעשה, לדוגמה, נתנו לו 15 דוחות על מסכה, אגב, יש מכסות.

דוד ביטן: והוא עשה רק 10, הוא צפוי לבעיות רציניות.

דוד ביטן: עד כדי איומים על פיטורים או אל תיגש לבקש חופש אפילו או מבטלים את הפגרה.

דוד ביטן: לא מעניין אותי איך תעשה, אני רוצה להשיג, תעבוד עוד שעות.

דוד ביטן: זה מה שקורה אצל השוטרים.

דוד ביטן: מבטלים להם פגרות.

דוד ביטן: הולך לאילת עם משפחתו, דוגמה, אחרי שתכנן.

דוד ביטן: אשתו לקחה חופש מהעבודה והוא לקח חופש.

דוד ביטן: לקחו את הילדים, נסעו לבית מלון לאילת.

דוד ביטן: זה נופש מבצעי, 3 לילות, 4 ימים או משהו כזה, אני מקווה שאני מדייק.

דוד ביטן: אחרי יום מתקשרים אליו אומרים לו תחזור בחזרה.

דוד ביטן: אמר להם אני עם המשפחה באילת.

דוד ביטן: אמרו לו 'צורך מבצעי'.

דוד ביטן: הלאה, עוד משהו.

מירב בן ארי: לא, בוא ניתן, תשמע, אתה באמת, אני מכבדת אותך.

מירב בן ארי: אבל אתה לא באירוע.

מירב בן ארי: באמת.

מירב בן ארי: אז בוא ניתן לדוד את התוספת שלו לאירוע.

מירב בן ארי: כי אני רואה שהוא מחכה.

דוד ביטן: גברתי, עוד דקה.

מירב בן ארי: אז ממש משפט אחרון.

דוד ביטן: אני שמעתי פה את כולם.

דוד ביטן: אם תתני לי עוד דקה או שתיים.

מירב בן ארי: לא, לא, משפט אחרון, כי אני צריכה לסיים.

מירב בן ארי: כן?

דוד ביטן: אוקיי.

דוד ביטן: בנוסף, איומים חיצוניים ואיומים פנימיים.

דוד ביטן: חיצוניים זה על ידי עבריינים.

דוד ביטן: ירי, כמו ראית חניית מכוניות משטרה בעומר, בשביל לא להגיע עם המכוניות שלהם שלא ינזקו.

דוד ביטן: איומים פנימיים כמובן מצד המפקדים.

דוד ביטן: ואני שמח מאוד, ופה אני רוצה דווקא, אה, פנסיית גישור אגב, שחמש שנים אני שומע שמדברים.

דוד ביטן: בצבא יש, במשטרה אין.

דוד ביטן: וידברו עוד 20 שנה.

דוד ביטן: אנחנו מכירים וכבר דיברה על זה אביגיל על הנושא הזה.

דוד ביטן: אני גם שמח להגיד שהמפכ"ל, לאחר שתקף את השוטרים במסכה, פתאום התהפך.

דוד ביטן: קראתי את המסמך, אני רואה שיש תזוזה אצל המפכ"ל.

דוד ביטן: המפכ"ל קרי הוא מנחה בטח את הצוותים שלו, לעסוק בנושאים שהועלו, מקצת הנושאים שהועלו פה ויש עוד נושאים, כגון גירושים.

דוד ביטן: כמות הגירושים במשטרה זה לא יאמן.

דוד ביטן: הריסת משפחות.

דוד ביטן: זה לא טוב לאוצר, כי אם מתגרשים לא נותנים כסף.

דוד ביטן: אבל הולכים לטפל בזה ואני שמח מאוד.

דוד ביטן: אני רק אומר שהמשטרה, הבסיס של המשטרה זה תחנת המשטרה.

דוד ביטן: תחנת המשטרה, שוטר סייר, הבלש, רכז המודיעין, החוקר, איש התנועה.

דוד ביטן: זה בסיס המשטרה.

דוד ביטן: אי אפשר לעשות משטרה קטנה וחכמה, זה רק בסיפורים של רובוקופ שיכול לבוא ולמלא את התפקיד של השוטר בשטח.

דוד ביטן: וקיצצו את התקנים בתוך תחנות המשטרה והרבה תקנים העבירו למג"ב.

דוד ביטן: אני לא מבין לאן זה הולך.

דוד ביטן: למה, אני הולך לכבוש גבעה?

דוד ביטן: אני צריך לשמור על חיי האזרחים.

דוד ביטן: שומר חומות ב' יהיה מרחץ דמים ברחובות ולא רק בערים המעורבות.

מירב בן ארי: תודה רבה.

מירב בן ארי: דוד.

דוד מזרחי: אוקיי.

דוד מזרחי: בוקר טוב.

דוד מזרחי: שמי דוד מזרחי, אני קצין משטרה, פקד בדימוס.

דוד מזרחי: שלושה עשורים שירתי במשטרת ישראל.

דוד מזרחי: אני בין מובילי המחאה.

דוד מזרחי: דוד סיטון הזכיר את עופר אשקורי, מנשה קרני, אושרת, אביגיל.

דוד מזרחי: אני בין היתר נבחר ציבור, חבר ועד שערי תקווה.

דוד מזרחי: במשטרה אני דוקטורנט בכלכלה ומנהל עסקים, תחום התמחות בניהול.

דוד מזרחי: אני עשיתי עבודת תזה על המשטרה על הקשר בין סגנונות ניהול ובין מחויבות של מפקדים במשטרת ישראל ב-2002 במסגרת התזה שלי.

דוד מזרחי: המסקנה, יש נתק בין הפיקוד הזוטר לבין הפיקוד הבכיר.

דוד מזרחי: יש פוליטיקה ארגונית.

דוד מזרחי: יש קונסטלציה לא נעימה שם.

דוד מזרחי: תכניסו לכם את זה לעניין ברשותכם.

דוד מזרחי: אני אומר שלמעשה אני באתי כאן לוועדה להציג פן נוסף של ההתפטרות וההתעמרות.

דוד מזרחי: אני יחד עם שבעה קצינים, הגשנו בג"צ ב-2019 לביטול איסור ההתאגדות.

דוד מזרחי: אני מתעד בתקופה הקרובה להתמודד על תפקיד יושב ראש נשות השוטרים.

דוד מזרחי: אביגיל היא מנכ"לית ואת נתת לה עצה לפרוש בשיא.

דוד מזרחי: לא, אני רוצה אותה איתי.

מירב בן ארי: מה קשור?

מירב בן ארי: לפרוש בדיבור.

דוד מזרחי: אני אומר, לא.

מירב בן ארי: לא, נראה לך שאני רוצה שהיא תפרוש מהתפקיד?

דוד מזרחי: לא, שיבחת אותה.

מירב בן ארי: על הדיבור.

מירב בן ארי: שהיא דיברה לעניין ואמרתי לה שתעצור.

מירב בן ארי: למה אתה צריך להיות יו"ר הוועד של נשות האסירים?

דוד מזרחי: נשות השוטרים, למה אסירים?

מירב בן ארי: השוטרים והסוהרים.

דוד מזרחי: כי היא המנכ"לית.

דוד מזרחי: על מנת להקים איגוד ארצי.

מירב בן ארי: לא ראיתי דבר כזה.

מירב בן ארי: בכל הארגונים הגדולים יש רק גברים, עד שיש ארגון של נשות אתה רוצה להיות יו"ר הוועד?

דוד מזרחי: ההיפך, אני רוצה את אביגיל איתי.

מירב בן ארי: מה זה?

מירב בן ארי: ברור שאביגיל איתך.

מירב בן ארי: אני גם רוצה שהיו"ר תהיה אישה.

דוד מזרחי: זה בסדר.

מירב בן ארי: לא, אין לתאר אתכם.

מירב בן ארי: באמת.

דוד מזרחי: רבותיי, דרך אגב, לנו אצלנו בוועד יש יושבת ראש אישה ואני הצעתי בעדה.

דוד מזרחי: אין לי שום אפליה, זה לא חייב להיות גבר.

מירב בן ארי: לא, אני רוצה אפליה מתקנת, לא אפליה.

מירב בן ארי: לא משנה, מי שהבין אותי, הבין.

דוד מזרחי: שיוקם איגוד, שתהיה שוטרת, שתהיה גמלאית, זה בסדר, הכל בסדר.

דוד מזרחי: השוטרים יבחרו.

מירב בן ארי: גם ביו"ר נשות הסוהרים יהיה גבר?

דוד מזרחי: יושבת ראש ועד נשות השוטרים זאת חדווה קורצברג, היא מ-2005.

דוד מזרחי: היא אשתו של חבר שלי, גדלנו ביחד בפתח תקווה.

דוד מזרחי: כבודה במקומה מונח.

דוד מזרחי: אביגיל היא מנכ"לית והיא מבצעת את היישום של מדיניות.

מירב בן ארי: בסדר, הנקודה הובהרה.

מירב בן ארי: גם אני הבהרתי וגם אתה.

דוד מזרחי: אני מבקש להתקדם, על מנת לתת רקע לוועדה.

דוד מזרחי: אני חושב שהוועדה כאן באה לבדוק את נושא ההתפטרות והתעמרות שוטרים.

דוד מזרחי: אני רוצה להגיד לכם משהו רבותיי, כל מה שאתם אמרתם כאן זה הדבר הכי חשוב.

דוד מזרחי: אבל זה סימפטום, זאת לא הבעיה.

דוד מזרחי: הבעיה היא אחרת לגמרי.

דוד מזרחי: זה זחילות, זה הפחתת כבוד והשכר של השוטרים.

דוד מזרחי: השירות, הקידום.

דוד מזרחי: ואני אגיד לכם מילה, אולי היא קצת לא נשמעת טוב, היא לא לחברי האוצר כאן באופן אישי, כי הם כרגע במשמרת.

דוד מזרחי: מגה פיגוע זה האוצר במשטרה.

דוד מזרחי: אתם חברי הוועדה אין לכם כלי לפקח בפן של התנהלות מול השוטרים.

דוד מזרחי: אנחנו האיגוד יכול לתת לכם אינדיקציה.

דוד מזרחי: כי אם השוטרים הלכו, לא באו דרך אביגיל, כן?

דוד מזרחי: לא מדובר בקרנות.

דוד מזרחי: הם באו דרך הצינור.

דוד מזרחי: הם מפחדים, כן?

דוד מזרחי: זאת אומרת יש כאן משהו שורשי יותר למטה.

דוד מזרחי: אתם הבנתם את הבעיות, אני לא רוצה לרדת.

דוד מזרחי: זה סימפטום.

דוד מזרחי: הבעיה היא שאין ייצוג הולם.

רות וסרמן לנדה: אבל דוד, תאמר מה הבעיה, כדי שנבין.

רות וסרמן לנדה: בשורה.

דוד מזרחי: אין ייצוג.

מירב בן ארי: מה זה אין ייצוג?

מירב בן ארי: אתה רוצה שיהיה ועד למשטרה?

דוד מזרחי: כן.

דוד מזרחי: יש חוות דעת של היועץ המשפטי של ההסתדרות ל-2009, שי תקן, שאומר שמותר להתאגד.

דוד מזרחי: בגלל שזה קודם כל, החלטת הממשלה ב-79 היא בניגוד לחוק יסוד מ-92.

רות וסרמן לנדה: אתה מדבר על האיסור להתאגד?

מירב בן ארי: הוא רוצה שיהיה ועד בתוך המשטרה.

אופיר סופר: מה אתה רוצה?

אופיר סופר: ועד עובדים?

דוד מזרחי: לא ועד.

דוד מזרחי: אני קורא לו איגוד ארצי.

מירב בן ארי: זה ועד.

מירב בן ארי: תשמע, אנחנו איבדנו אותך.

אופיר סופר: לא, זה ארגון ביטחוני.

אופיר סופר: אי אפשר.

מירב בן ארי: זה ארגון ביטחוני, איזה ועד?

מירב בן ארי: עכשיו יבוא, מספיק מה שהיה בכבאות.

מירב בן ארי: איזה ועד?

דוד מזרחי: רק לסבר משהו.

מירב בן ארי: איזה ועד?

מירב בן ארי: אתה רציני?

מירב בן ארי: שבגוף ביטחוני עכשיו יחליטו שצריך לתת שנ"צ לשוטרים?

דוד מזרחי: גברתי, מירב, את יודעת שהם משנים את השכר על ימין ועל שמאל?

דוד מזרחי: המשטרה לא יודעת.

דוד מזרחי: צה"ל שם את אנשי האוצר שלו בתוך המשטרה, בתוך ממוני השכר.

דוד מזרחי: ב-2012, סליחה, ועדה פריטטית שזו ועדת השוואה, אוקיי?

דוד מזרחי: היו שלושה נציגים מהאוצר.

דוד מזרחי: המנכ"ל לבט"פ, רותם פלג או משהו כזה, היה ראש אגף התקציבים, אוקיי?

דוד מזרחי: והממונה על השכר.

דוד מזרחי: רבותיי, הם גונבים את המשטרה מתחת לרגליים.

דוד מזרחי: אתם חברי הכנסת יש לכם תפקיד חשוב.

מירב בן ארי: תגיד לי, אתה פשוט מזלזל במשטרה.

מירב בן ארי: אתה חושב שהם לא יודעים מה הם עושים?

מירב בן ארי: הם יכולים לקבל ביקורת, הם יכולים לבוא ולהעיר.

מירב בן ארי: אבל הם לא יודעים על מה - - -

דוד מזרחי: המשטרה צריכה שאתם תגידו להם מה התקנים ומה השכר.

דוד מזרחי: היא יודעת לעבוד טוב מאוד.

דוד מזרחי: הבעיה שצריך להגדיר לאנשי האוצר כמה תקן פר אוכלוסייה וכמה שכר.

דוד מזרחי: אבל אני רוצה לבוא ולומר לכם.

מירב בן ארי: מילה אחרונה, כן?

דוד מזרחי: אני מסכם את זה בהחלטת ממשלה.

דוד מזרחי: החלטת ממשלה קבעה שיהיו ארבעה מנגנונים, שלא יוקם ועד.

דוד מזרחי: הראשון בהם, והוא הכי חשוב, להקים ועדה ציבורית של 25 איש, כן?

דוד מזרחי: ועדה לרווחת השוטר.

דוד מזרחי: אתם יודעים מתי פעם אחרונה היא הוקמה?

דוד מזרחי: לפי פקודת המשטרה.

דוד מזרחי: היא הוקמה פעם אחרונה על ידי השר לבט"פ בשנת 1990.

דוד מזרחי: אוקיי?

דוד מזרחי: בשנת 1990.

דוד מזרחי: נציבת קבילות השוטרים, שהיא המנגנון שלי שמגן על השוטרים שיוכלו להיות בקבילות.

דוד מזרחי: בשנת 2003 קיבלה הוראה מראש את"ב דרך המנכ"ל, להקפיא מינויים רטרואקטיביים.

דוד מזרחי: המשטרה אמרה שהיא עושה ביקורת על זה.

דוד מזרחי: שהיא לא תבדוק.

דוד מזרחי: אין עליה מרות החוק.

דוד מזרחי: ביקורת 6/2003 ביקשתי מהמשטרה, המשטרה מסתירה.

דוד מזרחי: יש לי למעלה מ-80 הליכים מול המשטרה.

דוד מזרחי: בג"צ הפיל לי את ההליכים, כן, בצו חוסם.

דוד מזרחי: שאסור להם.

דוד מזרחי: בואו נלך למנגנון השלישי שזה נושא של דין משמעתי.

דוד מזרחי: אפשרו להם לערער.

דוד מזרחי: אתם יודעים מה קורה בערעורים?

דוד מזרחי: אני אומר לך שמוכרים אותם.

דוד מזרחי: אתם יודעים שבוועדת המעקב הפריטטית זה לא מי רוב.

דוד מזרחי: פריטטית זה אם יש חוסר הסכמה זה צריך להגיע לממשלה.

דוד מזרחי: זאת אומרת אם אין הסכמה.

דוד מזרחי: עכשיו מה קרה?

דוד מזרחי: נדחפו שם אנשים, לא ידעו.

דוד מזרחי: חשבו שאם זה רוב, אז זה מה שקובע.

דוד מזרחי: אתם יודעים בכלל שוועדת המעקב בוטלה בשנת 1984 בהחלטת ממשלה 992?

דוד מזרחי: הוקמה ועדת שרים.

דוד מזרחי: שר האוצר, שר לביטחון ובט"פ.

דוד מזרחי: רבותיי, מה שאני מבקש, אני מנהל דף פייסבוק שנקרא מצביעים ברגליים.

דוד מזרחי: הקמת איגוד ארצי לשוטרים וסוהרים וגמלאים.

דוד מזרחי: אני אהיה מרטין לותר קינג של המשטרה.

דוד מזרחי: אני אקים איגוד, עם השוטרים, בלי השוטרים.

דוד מזרחי: על פי החוק.

דוד מזרחי: ואם לא יהיו שוטרים יהיו הנשים שלהם.

דוד מזרחי: ואני מבטיח לכם, אני קורא לכם, אנחנו צריכים את העזרה.

דוד מזרחי: אנחנו האיגוד נהיה השגרירים.

דוד מזרחי: ואני אתמודד לתפקיד ראשון, יושב ראש.

מירב בן ארי: אני מאחלת שזאת שתעמוד כיו"ר הארגון של נשות השוטרים והסוהרים תהיה אישה.

מירב בן ארי: תודה.

דוד מזרחי: אין לי שום בעיה.

דוד מזרחי: אין לי שום בעיה.

מירב בן ארי: חבר הכנסת אופיר סופר.

מירב בן ארי: לא, אני אומרת לך, יש הרבה שיאים בוועדה הזאת.

דוד מזרחי: גברים בונים חומות, נשים - - - גשרים.

דוד מזרחי: בסדר, אני אין לי שום בעיה.

דוד מזרחי: תודה רבה.

מירב בן ארי: בבקשה חבר הכנסת סופר.

דוד מזרחי: רק הגשתי נייר לוועדה, חשוב שתקראו.

דוד מזרחי: סליחה.

מירב בן ארי: אין בעיה.

מירב בן ארי: אני גם אקרא אותו.

אופיר סופר: טוב.

אופיר סופר: אני ככה אפשר לומר שתחושתי שהדיון די מוצה.

אופיר סופר: אבל הוא עדיין לא נוגע בנקודה ואני יוצא מפה מוטרד.

אופיר סופר: כי אני חושב שאחרי שומר החומות ולאור הפשיעה היום יומית שאנחנו חווים במדינת ישראל, ברור שצריך לשנות פה משהו באופן דרמטי.

אופיר סופר: עכשיו, לחכות לתקציב 2023 זה נחמד, אבל אני חושב שאנחנו צריכים לעשות פעולה דחופה, מיידית, לייצר את השינוי כבר עכשיו.

אופיר סופר: ככה בין השורות ניתן לשמוע שהייתה פה תקלה.

אופיר סופר: אני חושב שגם את חושבת כך ואני גם מרגיש שאני מכה על חטא בעניין הזה.

אופיר סופר: שתקציב ביטחון הפנים היה צריך לגדול בצורה דרמטית וממילא גם כן להשפיע באופן דרמטי על היכולות של המשטרה.

אופיר סופר: אני חוזר על זה כבר עשרות פעמים לדעתי, שלמשטרה אין את הכוח אדם כדי לבצע את המשימות שהיא נדרשת לעשות היום לאור שינוי המצב.

אופיר סופר: ומותר לנו להודות בטעות.

אופיר סופר: במקרה הזה, לכם, לממשלת ישראל, ולהגיד בנקודה הזאת של תקציב ביטחון הפנים כשלנו.

אופיר סופר: ועכשיו צריך לצאת למקצה תיקונים.

אופיר סופר: עכשיו, אני אומר שלך בעניין הזה, גברתי יושבת הראש, יש תפקיד חשוב שאת עושה אותו.

אופיר סופר: זה להרים את קרנה של המשטרה, להרים את הצורך של המשטרה במציאות הנוכחית.

אופיר סופר: אבל לעניות דעתי זה לא מספיק.

אופיר סופר: אני כל הזמן מהרהר מה יגרום לי להבין שאני יכול לישון בשקט בלילה ושעשינו את עבודתנו בפיקוח הפרלמנטרי כחברי כנסת.

אופיר סופר: מה יגרום לי להבין שבמבצע שומר החומות הבא, שלדעתי יהיה קשה משומר חומות הקודם.

אופיר סופר: כאתגרים, יאתגרו אותנו בצורה אחרת.

אופיר סופר: אולי תהיה חזית מדרום ומצפון.

אופיר סופר: יו"ש עכשיו לא אתגרה אותנו.

אופיר סופר: וצריך לומר את האמת, אנחנו לא שבעי רצון מאופן הביצוע של שומר חומות הקודם.

אופיר סופר: ולכן אנחנו צריכים להיות עסוקים באיך תיראה ההיערכות האופרטיבית של שומר החומות.

אופיר סופר: אני לא יודע מי במשכן ייפסק לו.

אופיר סופר: זאת אומרת, לכאורה זה תפקיד המפקדים.

אופיר סופר: אבל הואיל והיה פה כבר אירוע אחד והיה צריך להיות פה איזה מיני אגרנט קטן, היה צריך להיות כאן, הייתה צריכה להיות כאן איזה שהיא ועדה אחרת.

אופיר סופר: לומר את האמת, לא סומך על שר הבט"פ שיעשה את זה לבד.

אופיר סופר: בסדר?

אופיר סופר: יכול להיות שכן.

אופיר סופר: לא סומך.

אופיר סופר: חובתי לראות שהדברים יקרו אחרת.

אופיר סופר: חובתי כפרלמנטר, כחבר כנסת.

אופיר סופר: היום חובתי לדעת שיש לנו היערכות.

אופיר סופר: עכשיו, זה לא יעשה לבד עם הבט"פ, זה צריך להיות, אני מזכיר שאמרתי את הדברים האלה בדיון הראשון, זה צריך להיות עם חוץ וביטחון.

אופיר סופר: כן, איך בדיוק מתייחסים לוואדי ערה, איך הוא בדיוק ייראה, איך ייראו הערים המעורבות.

אופיר סופר: עכשיו דיברתי על שומר החומות "העתידי".

אופיר סופר: אני רוצה לומר שבשגרה אנחנו לא עומדים במשימות.

אופיר סופר: עכשיו, שמעתי את הדברים שהוא אמר וזה בסדר גמור שהוא אמר אותם ואני מכבד את פעילותך המבצעית ובאמת, אני לא עשיתי את מה שאתה עשית.

אופיר סופר: אבל אני אומר שאני מצפה, אותי מאוד זעזע הצילומים מדיר חנה בשבוע שעבר.

אופיר סופר: הירי ממש באור יום.

אופיר סופר: נכון, זה היה באירוע, אבל זה היה לאור פרוג'קטורים, לוחיות זיהוי, הכל.

אופיר סופר: חבר'ה, אנחנו במציאות קטסטרופלית מבחינת ביטחון הפנים.

אופיר סופר: עכשיו פה מותר לנו לבוא ולשפוך כסף על משטרת ישראל.

אופיר סופר: לבוא ולעשות גיוס דחוף, מאסיבי.

אופיר סופר: זה לא קורה, אני לא מרגיש שזה קורה.

אופיר סופר: ואני לא רואה אם יהיה עוד דיון המשך שזה יקרה.

אופיר סופר: יכול להיות שצריך להקים פה ועדת משנה.

אופיר סופר: יכול להיות שאת צריכה להחליט שאת עושה פעם בשבוע דיון מסווג, כוח אדם, לא יודע.

אופיר סופר: אבל צריך לקרות כאן משהו שיזעזע את המערכת.

אופיר סופר: אני לא רואה את המערכת מזדעז

אופיר סופר: עת ואני לא מצפה שזה יגיע מצדם של המפקדים.

אופיר סופר: הם עושים את התפקיד שלהם, בסוף הם צריכים לדעת לעמוד במשימה.

אופיר סופר: יש משהו שזה באחריות של הדרג המדיני יותר.

מירב בן ארי: תודה.

מירב בן ארי: רות, את רוצה להעיר הערה, כשאנחנו מסכמים?

רות וסרמן לנדה: אני רוצה להודות לך גברתי יושבת הראש, על ההזדמנות לדון בדבר הזה שהעליתי היום.

רות וסרמן לנדה: אני רוצה להודות לכם שאתם יושבים ועונים על שאלות.

רות וסרמן לנדה: אני חושבת שהשאלה, ממה שאני שמעתי כאן היום, היא שאלה לאוצר ולאגף התקציבים.

רות וסרמן לנדה: אני לא מאשימה.

רות וסרמן לנדה: אני אומרת, אנחנו התפקיד שלנו להסתכל באופן ביקורתי.

רות וסרמן לנדה: באופן שיש לו תפקיד של פיקוח, של תיקון.

רות וסרמן לנדה: ובסוף אנחנו צריכים לתת את הדין לאזרח.

רות וסרמן לנדה: ויש פה לקונה.

רות וסרמן לנדה: והלקונה היא באוצר.

רות וסרמן לנדה: אם אחרי זה, אם המילוי של אותה לקונה יש ניהול שהוא פחות אופטימלי מבחינתנו, בגוף הזה, אוקיי, על זה אנחנו נוכל לפקח.

רות וסרמן לנדה: אבל ברגע שאין את הכלים, כמי שגרה בלוד, את עשית פה לא מעט דיונים גם על זה.

רות וסרמן לנדה: כמי שמכירה היטב את החברה הערבית.

רות וסרמן לנדה: ודיר חנה, זה היה אולי לפני כמה ימים, אבל כל אחד יודע שזה קורה כבר הרבה זמן לאור יום, בלי מסכות.

רות וסרמן לנדה: זו זוועה שלא תתואר.

רות וסרמן לנדה: זה לא יאומן מה שקורה פה.

רות וסרמן לנדה: חייבים לתת את הדין לדבר הזה, אחרת אוי ואבוי לנו.

רות וסרמן לנדה: אנחנו לקראת מספר אתגרים גיאו-אסטרטגיים מכמה זירות.

רות וסרמן לנדה: ואוי ואבוי, ואני אומרת את זה פה בלי פופוליזם, בלי שום דבר, מאהבה טהורה של המקום הזה.

רות וסרמן לנדה: אוי ואבוי לנו אם אנחנו לא ניתן את הדעת לאיך המקום הזה צריך להתנהל מבחינת חוק וסדר בפנים.

רות וסרמן לנדה: ולכן אין פה ביקורת, אין פה עניין של הטחה.

רות וסרמן לנדה: יש פה עניין פשוט.

רות וסרמן לנדה: חייבים פה כסף תוספתי, כי לדעתי זה לא סובל את מבחן התוצאה עד 2023.

רות וסרמן לנדה: נקודה.

מירב בן ארי: תודה.

מירב בן ארי: תודה רבה לשני חברי הכנסת, גם רות וסרמן לנדה וגם אופיר סופר, שניהם יזמו את הדיון הזה, גם במליאה.

אופיר סופר: זו רות יזמה, אני יזמתי משהו אחר.

מירב בן ארי: לא, אתם שניכם אבל באירוע הזה.

מירב בן ארי: אתה בדיון מהיר שלא אושר ואצלה בהצעה.

מירב בן ארי: לא משנה, שניכם מציעים, יוזמים באירוע הזה.

מירב בן ארי: תראו, אני אגיד בקצרה.

מירב בן ארי: קודם כל, אני מודה באמת למשטרה, גם לראש אג"ת, גם לראש אמ"ש.

מירב בן ארי: קודם כל, הנוכחות שלכם פה, הרצינות שלכם בדיון, משנה את כל האירוע.

מירב בן ארי: זה מאוד חשוב לי גם שתעבירו את זה הלאה.

מירב בן ארי: ברגע שיש נציגות ראויה ומתאימה של משטרת ישראל, כל הדיון מתנהל פשוט אחרת.

מירב בן ארי: ולכן כשאנחנו נמצאים, לשמחתי בוועדה הזאת זה קורה.

מירב בן ארי: מגיעים ברצינות, מכבדים אותה.

מירב בן ארי: אבל זה מאוד מאוד משמעותי.

מירב בן ארי: כי תראו איך כל השיח פה בכלל הגיע למקום אחר, וזה בגלל שאתם שולטים בפרטים וברצינות רבה.

מירב בן ארי: אז על זה תודה לכם.

מירב בן ארי: תראו, אני אמרתי את זה ואני לא אחזור.

מירב בן ארי: אני חושבת שיש לנו בעיה אמיתית עם המשרד לביטחון פנים מבחינת תקציב.

מירב בן ארי: אני חושבת שאמרתם את ה-חמש חמש חמש של המפכ"ל.

מירב בן ארי: אבל זה יעד שאנחנו נצטרך לסייע למשטרה כוועדה וכחברי כנסת בקואליציה.

מירב בן ארי: עכשיו, אתם אומרים זה הרבה 2023.

מירב בן ארי: עכשיו מתחילים הדיונים על 2023.

מירב בן ארי: עכשיו אנחנו צריכים להיות שם גם אני וגם רות כמובן, סופר אתה גם עוזר, אבל הנוכחות שלנו, כמו שאתה יודע, בסוף תכריע.

מירב בן ארי: צריך להיות שם.

מירב בן ארי: צריך להיות בתוך הדיונים.

מירב בן ארי: כל דיון כזה מעלה את הצורך האמיתי של להגדיל את המשטרה.

מירב בן ארי: ולכן אני נתתי פה כבר את הנאום שלי על כמה חשוב ביטחון פנים, אני לא אחזור.

מירב בן ארי: אבל כן, חלק מזה זה גם שומר חומות הבא.

מירב בן ארי: ברור לי שכן.

מירב בן ארי: ברור לי שכן.

מירב בן ארי: ברור לי שככל שנחזק את המשטרה אנחנו נשלם הרבה פחות.

מירב בן ארי: בסוף גם לשומר חומות, מעבר לנזק ולהרוגים והפצועים, זה עלה המון כסף.

מירב בן ארי: שבסוף המדינה תשלם אותו.

מירב בן ארי: אז אם בכוח מתוגבר יותר, בניהול יותר טוב של אירועים.

מירב בן ארי: מעמודי חשמל שהעלות שלהם היסטרית למדינה ועד לארגוני פשיעה שאנחנו משלמים.

מירב בן ארי: ולכן יש מה שנקרא - - - מונחים שאנחנו מכירים, שאנחנו יכולים לחסוך אותו עכשיו בניהול נכון ובתקצוב נכון של המשטרה באירוע הזה, אנחנו נהיה לגמרי שם.

מירב בן ארי: אני חושבת שעלו פה כל מיני דברים וגם כתבתי לעצמי.

מירב בן ארי: חלק מזה זה הכשרה של השוטרים.

מירב בן ארי: אני מציעה גם שהוועדה לביטחון פנים, שמסיירת הרבה ומגיעים הרבה חברי כנסת, תגיע לבית ספר לשוטרים.

מירב בן ארי: תדבר, אני מאוד התרשמתי בביקור שלי שם.

מירב בן ארי: תבין עם מה שוטרים מתמודדים.

מירב בן ארי: תדבר עם קורס של שוטרים.

מירב בן ארי: אני חושבת שזה סיור משמעותי, שנוכל להכיר יותר לעומק את האירוע.

מירב בן ארי: לגבי הסכם הגג של המשטרה.

מירב בן ארי: תראו, גם יו"ר הכנסת מיקי לוי פנה אליי בעניין הזה.

מירב בן ארי: אנחנו מוטרדים, אוקיי?

מירב בן ארי: אנחנו מוטרדים בעיקר מהמספרים.

מירב בן ארי: בעתיד אני אשב עם המנכ"ל למשרד לביטחון פנים, כבר ישבתי איתו בעבר, ביחד עם המשטרה.

מירב בן ארי: אם תרצי, אני גם אזמין אתכם.

מירב בן ארי: ונבין את האירוע לעתיד, כפי שגם אתם ציינתם, כדי להבין.

מירב בן ארי: וגם בשיחה שהייתה לי עם אביגיל באמת על העתיד של המשטרה.

מירב בן ארי: כי אנחנו כן רוצים לתת ביטחון לשוטרים שנמצאים.

מירב בן ארי: ראיתי את השוטר במסכה.

מירב בן ארי: ראיתי, אני עוקבת אחרי הזה.

מירב בן ארי: אני חושבת שבסוף זה היה מאוד חשוב.

מירב בן ארי: אנחנו צריכים לדעת.

מירב בן ארי: הציבור צריך לדעת עם מה מתמודדים השוטרים.

מירב בן ארי: ואני חושבת שגם המפכ"ל לקח את זה למקום אחר.

מירב בן ארי: ראיתי גם את ולדמן, העוזר של המפכ"ל, נמצא שם.

מירב בן ארי: אנחנו צריכים להבין.

מירב בן ארי: הרי בסופו של דבר אותו שוטר שנמצא ומרגיש שאין לו גב, הוא מרגיש שהוא חושש להיכנס למקומות.

מירב בן ארי: אם שוטר חושש, מה יגידו האזרחים?

מירב בן ארי: זה מה יגידו אזובי הקיר?

מירב בן ארי: ולכן אני חושבת שאותם תחקירים הביאו, שיביאו, חשוב לנו בסוף הגיבוי הציבורי.

מירב בן ארי: וזה שהציבור יבין ששוטרים צריכים לקבל גיבוי.

מירב בן ארי: לקבל גיבוי מהכנסת והממשלה.

מירב בן ארי: ולקבל גיבוי גם מהמשטרה.

מירב בן ארי: ונתונים וכאלה על כמה הבאת, מסכות וזה, אם זה באמת קורה, זה דבר שכמובן חייב לעבור.

מירב בן ארי: אין לנו עניין.

מירב בן ארי: אני רוצה למדוד שוטר בזה שהוא מספיק נמצא במקום בשביל להגן על הציבור.

מירב בן ארי: זה התפקיד של המשטרה.

מירב בן ארי: לא כמה דוחות חילקת, אלא כמה באמת היית במקום שהציבור הכי צריך אותך.

מירב בן ארי: ולכן לאירוע הזה ולתחקיר, אני חושבת שצריך להסתכל על הדבר הטוב בו.

מירב בן ארי: ובטח שגם המפכ"ל לקח את האירוע ברצינות.

מירב בן ארי: עכשיו רציתי להגיד עוד משהו.

מירב בן ארי: המשטרה, כמו השב"ס, לא צריכים ועד.

מירב בן ארי: עם כל הכבוד, בשביל זה יש את נשות השוטרים והסוהרים, שהם מובילות ועושות עבודה נהדרת.

דוד מזרחי: הם עמותה.

דוד מזרחי: הן לא מעורבות.

מירב בן ארי: לא, לא, אל תפריע לי.

מירב בן ארי: אני לא הפרעתי לך כשדיברת, למרות שהיו לי שם הרבה דברים.

מירב בן ארי: אנחנו צריכים אתכם בקו של החזית כשהם לא צריכים להיות שם.

מירב בן ארי: ולכן אתם תהיו חלק בלתי נפרד מהוועדה הזאת.

מירב בן ארי: אמרתי את זה גם כשנפגשתי אתכם.

מירב בן ארי: זה המקום שלכם, זה הבית שלכם בכנסת.

מירב בן ארי: אין יותר להתפזר בכל ועדות אחרות.

מירב בן ארי: כמו שהמשטרה נמצאת כאן, גם אתם תהיו כאן.

מירב בן ארי: וכל דבר שנוכל לסייע אל מול האוצר נעשה.

מירב בן ארי: בדרך אחרת, לא פה מול הוועדה, אבל זה גם חשוב לי שתדעו, כי זו פעם ראשונה שאתם נמצאים פה.

מירב בן ארי: אנחנו כוועדה ממשיכים ללוות את אירוע שומר חומות.

מירב בן ארי: אני פניתי לראש הממשלה בשבוע שעבר לכנס את הקבינט המדיני ביטחוני.

מירב בן ארי: אני חושבת שפעם ראשונה המשטרה צריכה לבוא ולהגיד.

מירב בן ארי: וזה לא מספיק שסופר דיבר על זה.

מירב בן ארי: אבל אנחנו חברי הכנסת מבינים, השרים חייבים להבין את גודל האירוע.

מירב בן ארי: ככל שיהיה לנו תמיכה של הממשלה, תהיה גם אפשרות לתקצב את זה.

מירב בן ארי: וכששרים ישבו בממשלה ויגידו שאם משרד לביטחון פנים גדל במיליארד וחצי, המשטרה גדלה במיליארד וחצי, הם יבינו שיש בעיה.

מירב בן ארי: ולכן פניתי לראש הממשלה.

מירב בן ארי: אני מצפה גם לתשובה שלו.

מירב בן ארי: הבנתי שזה היה אמור להיות אתמול.

מירב בן ארי: אבל בגלל המצב עם האומיקרון זה נדחה.

מירב בן ארי: אבל לפחות הבנתי שהבקשה שלי דווקא נשמעה.

מירב בן ארי: אני חושבת שהאירוע הזה חייב להגיע בפני שרים.

מירב בן ארי: וכל השרים בממשלה חייבים להבין את שומר חומות.

מירב בן ארי: חייבים להבין שאם יש מצגת ובמצגת אומרים פה בשבוע שעבר שיש 90 מקרים במקביל, המשטרה לא יכולה לטפל בזה.

מירב בן ארי: לא יכולה לטפל בזה.

מירב בן ארי: ולכן גם באירוע הזה אנחנו ממשיכים ללוות את שומר חומות כאן בוועדה כדי באמת לקדם את המשטרה בעניין.

מירב בן ארי: אנחנו נמשיך לעקוב אחרי הנושא הזה.

מירב בן ארי: אני יכולה להגיד לכם שגם ראיתי את העבודה של המפכ"ל לגבי ההתעמרות במשטרה.

מירב בן ארי: ואם נצטרך נעשה על זה דיון, כדי להבין את הנושא הזה של ההתעמרות בתוך המשטרה.

מירב בן ארי: שזה חלק כמובן שגם עלה באירוע הזה של שוטרים שצריכים לעמוד בכללים מאוד מאוד בעייתיים מול המפקדים שלהם.

מירב בן ארי: אז על זה אנחנו מוכנים גם לקדם דיון כאן בוועדה.

מירב בן ארי: אמרתי את זה גם למפכ"ל וגם אני חושבת שזה נושא חשוב שלקחתם את זה.

מירב בן ארי: כי בניגוד למקום שבו בחברת הייטק כשלא מוצא חן בעיניי המנהלת או ראש הצוות, איך שנקרא, אני לא יודעת, לא עבדתי בהייטק, אני קמה והולכת ועוברת לחברה אחרת.

מירב בן ארי: פה אני רוצה שהשוטר יישאר.

מירב בן ארי: אבל אם המפקד מתעמר בו שכן יקבל איזה שהוא טיפול.

מירב בן ארי: זהו.

מירב בן ארי: תראו, אני חושבת שעברנו די על הכל.

מירב בן ארי: אני בסך הכל רואה כאן נתונים יחסית סבירים, לפחות מהבחינה הזאת של המספרים.

מירב בן ארי: ברור לי שמעבר למספרים יש כאן אירוע שצריך לטפל בו בתוך המשטרה.

מירב בן ארי: והוועדה הזאת תעשה את זה כמו שהיא עושה כל הזמן במעבר של ביקורת באופן קבוע על ההתנהלות של המשטרה.

מירב בן ארי: אני מודה לכולם.

מירב בן ארי: הישיבה נעולה.

מירב בן ארי: תודה רבה.